Dobra ponuda, upišete kurs italijanskog jezika: Gratis dobijate jedan od deset online kurseva · gradski.online\nDobra ponuda, upišete kurs italijanskog jezika: Gratis dobijate jedan od deset online kurseva\nKIKINDA- Iz Akademije Oxford pozivaju sve zaljubljenike u Italiju, da kod njih upišu kurs italijanskog jezika. U ponudi je grupni ili induvidualni kurs, a za oba vida nastave u Akademiji Oxford predlažu online praćenje:\n– Ukoliko nama poklonite poverenje, na ovaj način, vam se pruža prika da još više zavoliti ovu divnu zemlju. Takođe, želimo da vas obradujemo jednim od deset online kurseva, čije pohađanje dobijate na poklon, ukoliko upišete bilo koji kurs. U ovom slučaju, to je kurs italijanskog jezika- poručuju iz Akademije Oxford.\nZa informacije o kojim poklon kursevima je reč kao i o svim ostalim, možete ih kontaktirati telefonom na 060-023 00 56 ili mejlom: kikinda@akademijaoxford.com. Poslovnica Akademije Oxford nalazi se u centru Kikinde, na Trgu srpskih dobrovoljaca 3, lokal C.\nPrethodnoU pravljenju trejlera za knjigu: Mladima inspirativni omiljeni autori, konkurs otvoren do 5. maja\nSledećeGas menja mazut: Od naredne grejnje sezone, nova kotlarnica u OŠ “1. oktobar” u Bašaidu


Među nominovanima za nagradu ITU-a i Milica Pejanović Đurišić\nNagrada se dodjeljuje pojedincima najzaslužnijim za poboljšanje kvaliteta života kroz ICT inovacije putem realizacije projekata i promocije ciljeva Međunarodne unije za telekomunikacije\n13.03.2015. 16:04h Ažurirano: 15.02.2019. 20:27h\nKomisija za ocjenu aplikacija pristiglih na poziv za predlaganje kandidata za nagradu Međunarodne unije za telekomunikacije (ITU), odlučila je da nominuje profesore Elektrotehničkog fakulteta Crne Gore, Igora Đurovića i Milicu Pejanović Đurišić, kao i Milicu Vuletić iz Poreske uprave.\nKomisija je odlučila da za nagradu ITU-a nominuje Đurovića i Pejanović za aplikacije Istraživački centar, a Vuletić za aplikaciju pod nazivom Uključivanje građana u borbu protiv sive ekonomije.\nMinistarstvo za informaciono društvo i telekomunikacije pozvalo je zainteresovane, predstavnike vlasti, sektora informaciono-komunikacionih tehnologija, naučne zajednice i civilnog društva, da do 1. marta predlože kandidata za nagradu ITU-a.\nOni su objasnili da je Crna Gora, sa ostalim članicama ITU-a, pozvana da nominuje kandidate za tu prestižnu nagradu, koja se dodjeljuje povodom obilježavanja 150 godina od osnivanja Međunarodne unije za telekomunikacije.\nNagrada se dodjeljuje pojedincima najzaslužnijim za poboljšanje kvaliteta života kroz ICT inovacije putem realizacije projekata i promocije ciljeva Međunarodne unije za telekomunikacije.\nIz Ministarstva su saopštili da je Komisija za ocjenu aplikacija nomiovala Đurovića sa aplikacijom Istraživački centar – BIO ICT, čija je svrha sve veća primjena i upotreba najsavremenijih ICT tehnologija u oblastima održive poljoprivrede, monitoringa usijeva, ekosistema voda, mora i šuma, razvoja tehnika za kontrolu i smanjenje zagađenja vazduha, analize i standardizacije prehrambenih proizvoda, kontrole kvaliteta zemljišta i unaprijeđenja javnog zdravstvenog sistema.\n„Postizanjem ciljeva, BIO ICT će uspostaviti jake veze u trouglu znanja - obrazovanje, istraživanje i inovacije. Centar je nacionalni lider koji služi kao katalizator za unaprijeđenje tehnoloških alata koji se primjenjuju u oblastima bioinformatike uključujući poljoprivredu, medicinu, biologiju, zdravlje i ekologiju u drugim bionaukama“, navodi se u saopštenju.\nZa nagradu je nominovana i Pejanović Đurišić za aplikaciju Istraživački centar ICT, koji je novoosnovani istraživački centar i laboratorija na Univerzitetu Crne Gore, odnosno Elektrotehničkom fakultetu.\n„Centar već postaje prepoznatljiv u ICT istraživanjima u zemlji, u oblastima kao što su napredna rješenja za info-komunikacione infrastrukture, pametne aplikacije i e-servise, kao i na međunarodnom planu. Istraživači Centra imaju veliko iskustvo u istraživanjima koja čine osnov platforme za moderne nauke o životu - kompjutersko programiranje, programski uređaji, web alatke, paralelni i distributivni sistemi, baze podataka, data mining, obrada podataka, signala i slika, prikupljanje podataka, senzori, umrežavanje, komunikacije, statistika, modeliranje, vizuelizacija“, objašnjeno je iz Ministarstva.\nKomisija je nominovala i Vuletić za aplikaciju pod nazivom Uključivanje građana u borbu protiv sive ekonomije, projektom u okviru kojeg je izrađena aplikacija i portal www.budiodgovoran.me.\n„Na taj način je proširen spektar komunikacionih kanala između građana i institucija zaduženih za borbu protiv sive ekonomije, prije svega Poreske i Uprave za inspekcijske poslove, te značajno pojednostavljena i olakšana procedura za prijavljivanje nepravilnosti“, navodi se u saopštenju.\nIz Ministarstva su podsjetili da su za godinu realizacije projekta građani prijavili preko pet hiljada nepravilnosti uočenih u poslovanju preduzeća u Crnoj Gori, na osnovu čega su izdati prekršajni nalozi ukupno vrijedni preko 1,1 milion eura.\nNa taj način je omogućeno finansiranje čak 11 projekata od opšteg društvenog značaja, ukupno vrijednih oko 550 hiljada eura.\nIz Ministarstva su saopštili da će, nakon što predstavnici ITU-a obave evaluaciju i donesu odluku o dobitnicima, nagrade biti uručene na zvaničnoj svečanosti 17. maja u Ženevi.\nMinistarstvo za informaciono društvo i telekomunikacijeMilica Pejanović- ĐurišićIgor ĐurovićITU


Većina stanovnika Zapadnog Balkana ne želi da se vakciniše, vjeruju u teorije zavjere – Fokus.ba\nVećina stanovnika Zapadnog Balkana ne želi da se vakciniše, vjeruju u teorije zavjere\nSamo 39 odsto građana regiona kaže da bi primilo vakcinu protiv virusa korona, što je znatno manje nego u drugim dijelovima Evrope\nViše od 75 odsto stanovnika Zapadnog Balkana vjeruje u neku od teorija zavjere o virusu korona i većina ne želi da se vakciniše, pokazali su rezultati istraživanja javnog mnjenja koje je su objavile ekspertska grupa “Balkan u Evropi” i Evropski fond za Balkan.\nPosljedica raširenosti ovakvih vjerovanja je nepovjerenje u vakcine, pa tako samo 39 odsto građana regiona kaže da bi primilo vakcinu protiv virusa korona, što je znatno manje nego u drugim dijelovima Evrope.\nU Srbiji je taj procenat veći od regionalnog prosjeka – oko 50 odsto građana kaže da bi prihvatilo vakcinaciju, prenosi RTS.\nU istraživanju, koje je tokom oktobra sproveo IPSOS u ime ekspertske grupe “Balkan u Evropi” BIEPAG i Evropskog fonda za Balkan, u fokusu su bile neke od najraširenijih teorija koje nude neko skriveno i navodno pravo objašnjenje za postojanje i širenje virusa korona.\nGrađani su upitani o uvjerljivosti teorija da je virus “pobjegao” iz laboratorije u Vuhanu, da ga je napravila kineska vlada kao bio-oružje, da ga je proizvela vlada SAD kao bio-oružje, da virus širi farmaceutska industrija, kao i da Bil Gejts planira da čipuje svjetsko stanovništvo preko vakcine, što je u vezi sa 5G mrežama.\nAutori studije su naveli da slična istraživanja u Evropi i Sjevernoj Americi pokazuju da okvirno jedna četvrtina stanovništva vjeruje u neke od teorija zavjere, dok je na Balkanu taj broj dva ili čak tri puta veći.\nNajviše se u teorije zavere veruje u Albaniji, ali je i u Srbiji procenat visok – od 40 do 70 odsto, u zavisnosti od teorije.\nDirektor zagrebačke klinike: Kod preminulog dječaka došlo do teških komplikacija covida


Repriza Černobilja nije verovatna - Dnevni list Danas\nPočetna » Društvo » Repriza Černobilja nije verovatna\nNovi zemljotres u Japanu, male šanse da pod ruševinama nastalim nakon prethodnog ima preživelih\nRepriza Černobilja nije verovatna\nNivo zračenja koji bi mogao da bude opasan dostignut juče pre podne, ali je kasnije opao * Zbog nestašica veliki redovi ispred prodavnica * Rusija spremna da evakuiše stanovnike sa Sahalina i južnih Kurilskih ostrva\nNovi zemljotres jačine šest stepeni Rihterove skale pogodio je juče Japan. Epicentar je bio u regionu Šizuoka na 120 kilometara jugozapadno od Tokija, saopštila je japanska meteorološka agencija. Novi privremeni bilans poginulih u prirodnoj katastrofi na severoistoku Japana, zemljotresu i cunamiju koji su se dogodili u petak, popeo se na 3.373, nestalo je 3.118 osoba, a 1.885 je povređeno.\n0Piše: D. S. M. i agencije 15. marta 2011. 19.04\nVlasti očekuju da će se broj poginulih povećavati kako budu nalažena tela u ugroženom području. Šef policije prefekture Mijagi, u kojoj je cunami napravio pustoš, smatra izvesnim da će broj poginulih premašiti 10.000.\nSpasioci su juče ocenili da su male šanse da u ruševinama ima preživelih. Zemljotres od 8,9 stepeni Rihterove skale pokrenuo je u petak cunami visok više od deset metara. Taj talas je oštetio nuklearnu centralu „Fukušima 1“, što je situaciju učinilo još opasnijom. Ova centrala jedna je od najvećih u svetu, stara je više od 40 godina i trebalo je da postepeno prestane da radi.\nPortparol japanske vlade izjavio je juče da je u „Fukušimi 1“ opala radioaktivnost koja je prethodno dostigla nivo opasan po ljude, ali i da se „neznatno zagrevaju“ još dva od njenih šest reaktora. Nivo zračenja koji bi mogao da predstavlja opasnost za zdravlje 39 miliona ljudi koji žive u Tokiju i okolini, bio je dostignut juče tokom prepodneva ali je kasnije opao, rekao je portparol vlade Juko Edano i dodao da je primećeno „malo povećanje“ temperature u reaktorima pet i šest. Kako je javila agencija Kjodo, malo južnije od postrojenja prethodno je bila izmerena 100 puta veća radijacija od normalne.\nOko nuklearne centrale u Fukušimi, u čija je tri bloka nakon cunamija dolazilo do eksplozija nagomilanog vodonika, formirana je zona zabranjenog leta u radijusu od 30 kilometara, izvestio je Bi-Bi-Si. U međuvremenu, požar je izbio u četvrtom bloku centrale u kojem do sada nije bilo problema, a japanska vlada smatra da je i tamo mogući uzrok eksplozija nagomilanog vodonika, saopštila je Međunarodna agencija za atomsku energiju (IAEA). Vatra je ugašena i reaktor isključen, ali se veruje da je upravo požar bio izvor povećane radijacije, javlja AP, prenosi Beta.\nKriza u japanskoj nuklearnoj centrali „Fukušima 1“ druga je najgora u istoriji nuklearnih katastrofa, odmah posle černobiljske, a francuski stručnjaci smatraju da je ozbiljnija nego što japanske vlasti tvrde, pisao je juče britanski list Telegraf. Dok Japanci tvrde da je „Fukušima 1“ nuklearni incident četvrtog stepena na skali IAEA, Francuzi tvrde da se radi o incidentu šestog stepena – što je jedan manje od maksimalnih sedam. Jedini nuklearni incident sedmog stepena je onaj koji se 28. aprila 1986. desio u nuklearnoj centrali Černobilj u Ukrajini, tada delu Sovjetskog Saveza. Iako stručnjaci smatraju da „nije verovatno“ da će se u Fukušimi ponoviti Černobilj, oni ne odbacuju takvu mogućnost.\nU mnogim delovima Japana, bez obzira na udaljenost od zone pogođene cunamijem, juče su bili formirani veliki redovi ispred prodavnica i zabeležene su nestašice namirnica. Bi-Bi-Si javlja da su mnogi letovi za Japan otkazani, a kako je prenela agencija Rojters, tajvanski avioprevoznik Eva otkazao je letove za Tokio i Saporo do kraja marta. Kina je prva zemlja koja će evakuisati svoje građane sa severoistoka Japana. Kineska ambasada u Japanu je na svom sajtu saopštila da se priprema slanje autobusa za prevoz Kineza iz prefektura Mijagi, Fukušima, Ibaraki i Ivate, oblasti najteže pogođenih zemljotresom, cunamijem i eksplozijama u nuklearnoj elektrani.\nFrancuski državljani dobili su savet da zbog opasnosti od novih potresa i nejasne situacije posle eksplozija u nuklearnoj elektrani bez preke potrebe ne ostaju u Tokiju i okolini, već da se sklone „na nekoliko dana“. Američka ambasada u Tokiju saopštila je da Amerikanci „u ovom trenutku treba da izbegavaju putovanje u Japan“. Austrija je saopštila da će premestiti svoju ambasadu iz Tokija u Osaku zbog zabrinutosti da bi radijacija iz oštećene nuklearke mogla da dopre do japanske prestonice.\nBanka Japana juče je ubrizgala dve „keš injekcije“ od ukupno osam hiljada milijardi jena (98 milijardi dolara), a prethodnog dana je na tržište novca ubacila rekordnih 15 hiljada milijardi jena (184 milijarde dolara) i olabavila monetarnu politiku da bi podržala ekonomiju. Ubačena sredstva pomogla su da se stabilizuje tržište valuta, međutim cene akcija su i juče opadale.\nAnalitičari smatraju da bi Japan mogao da emituje obveznice za obnovu područja pogođenih zemljotresom i cunamijem. Izdavanje obveznica bi moglo nepovoljno da deluje na stanje japanskih finansija. Javni dug Japana dostiže 200 odsto BDP i najveći je među industrijski razvijenim zemljama. „Japan će biti siromašniji zbog katastrofe. Obnova će smanjiti japansko finansijsko bogatstvo“, istakao je profesor ekonomije na Univerzitetu Merilend Piter Morici.\nIako su ruski zvaničnici prethodno izjavili da je blago povećan nivo radijacije bio zabeležen juče u jutarnjim satima u dalekoistočnom delu Rusije, Ruski hidrometeorološki zavod je saopštio da nivo radijacije na ruskom Dalekom istoku nije povišen. Predstavnik Zavoda rekao je Interfaksu da u regionu Dalekog istoka radi 17 stanica koje zbog situacije u Japanu intenzivnije mere nivo radijacije. Ruska vojska je saopštila da je spremna da evakuiše stanovnike sa poluostrva Sahalin i sa južnih Kurilskih ostrva ako to bude trebalo.\nBez posledica na svetsku ekonomiju\nBeč – Analitičari Erste grupe u najnovijem izveštaju ocenili su da bi katastrofa koja se dogodila u Japanu trebalo da ima ograničeno dejstvo van granica te zemlje. Kako se navodi, Japan beleži trgovinski suficit što znači da generalno druge zemlje ne zavise od japanske ekonomije. Oni podsećaju da se na region koji je najteže pogođen katastrofom odnosi oko sedam odsto japanskog BDP-a. Izvoz te zemlje će definitivno osetiti negativne posledice oštećenja i zabeležiće pad u toku određenog perioda. Pad proizvodnje bi trebalo da barem delimično bude kompenzovan zahvaljujući brojnim proizvodnim pogonima japanskih firmi u inostranstvu. E. D.


You searched for OBA - Trebevic.net\nRezultat pretrage za: OBA\nU Kliničkom centru Univerziteta u Sarajevu tokom noći testirana su 422 uzorka na prisustvo virusa korona, od kojih je 81 pozitivan. Četiri osobe su preminule. Zaraženo je 66 osoba u Sarajevu, šest u Tešnju, tri u Goraždu, po dvije...\nU Srbiji je registrovano 236 novooboljelih od virusa korona. Preminulo je devet pacijenata. U posljednja 24 časa na virus korona testirana je 6.251 osoba Prema posljednjim podacima Ministarstva zdravlja Srbije i Instituta “Batut”, na respiratorima se u bolnicama širom...\nPrema posljednjim informacijama, u Srbiji je, zaključno sa 15 časova, potvrđeno 255 novih slučajeva virusa korona. U tom periodu preminulo je još šest osoba. Na respiratoru se nalazi 121 pacijent. Od prethodnog izvještaja testirano je 8.014 ljudi, a ukupno...\nPrema poslednjem presjeku, u Srbije je registrovano još pet žratava Kovida 19. Novozaraženih je 276, a testirana su 9.922 uzorka. Prema posljednjim podacima Ministarstva zdravlja i Instituta “Batut”, na respiratorima u zdravstvenim ustanovama širom zemlje nalazi se 118 pacijenata. U...\nKod 118 osoba u Republici Srpskoj potvrđeno je prisustvo virusa korona. Od posljednjeg izvještaja o epidemiološkoj situaciji u Republici Srpskoj, u posljednja 24 časa, u Institutu za javno zdravstvo Republike Srpske, Univerzitetskom kliničkom centru Republike Srpske, Bolnici Sv. Vračevi...\nEpidemiolog Predrag Kon izjavio je danas da postoji mogućnost da sa daljim smirivanjem situacije sa virusom korona u Srbiji bude uvedena obavezna samoizolacija od 14 dana za one koji budu ulazili u zemlju, ali da to pitanje još nije...\nLibanski ministar zdravlja Hasan Hamad izjavio je večeras da je više od 50 ljudi poginulo i više od 2.700 povrijeđeno u stravičnoj eksploziji u bejrutskoj luci, u blizini centra Bejruta. Lokalni mediji javljaju kako je broj umrlih značajno veći...\nObavještajno-bezbjednosna agencija, uz podršku Direkcije za koordinaciju policijskih tijela, prati i prisluškuje zvaničnike Republike Srpske, što je u posljednje vrijeme primjećeno na nekoliko lokacija širom Republike Srpske, saznaje portal opcija.net. Izvor portala opcija.net otkriva da se sve radi po...\nU Sarajevu testirano 375 uzoraka, pozitivno 210 osoba\nU Kliničkom centru Univerziteta u Sarajevu testirano je 375 uzoraka na prisustvo novog soja korona virusa. Od tog broja, na KOVID-19 pozitivno je 210 osoba. Kako je medijima potvrdila generalna direktorica KCUS Sebija Izetbegović, u Sarajevu je 167 novozaraženih...\nOd posljednjeg izvještaja o epidemiološkoj situaciji u Republici Srpskoj, u posljednja 24 časa, u Institutu za javno zdravstvo Republike Srpske izvršeno je testiranje 586 laboratorijskih uzoraka, a novi virus korona (SARS-CoV-2) potvrđen je kod 40 osoba u Republici Srpskoj....


Iza pesme "Brazil" koju je Bebi Dol pevala na Evroviziji 1991. godine, KRIJE SE UŽASNA TAJNA... - Smedia\nIza pesme "Brazil" koju je Bebi Dol pevala na Evroviziji 1991. godine, KRIJE SE UŽASNA TAJNA...\n05.04.2018 | 10:34\nJugoslavija je 1991. godine učestvovala na Evroviziji, plasirajući se sa pesmom "Brazil" koju je pevala Bebi Dol.\nNajpoznatije evropsko muzičko takmičenje se tada održavalo u Rimu, a pevačici su pre odlaska u Italiju, kompozitor i čelnici televizije u potpunosti promenili tekst. Poslušajte prvi verziju:\nNa Pesmi Evrovizije 1991. godine u Rimu, Bebi Dol je nastupila prva uz totalno drugačiji aranžman. Naime, Jugoslovenska Radio televizija je Evroviziji poslala pesmu sa drugačijim aranžmanom i korigovanim tekstom od one koja je pobedila na Jugoviziji, da bi Bebi Dol u Rimu 4.maja 1991. izvela pesmu sa sasvim trećim aranžmanom, koji je danas svima dobro poznat.\nDošlo je do neslaganja orkestra Italijanske Radio televizije i dirigenta Slobodana Markovića, tako da je ispalo da je na Jugoviziji praktično izglasana jedna pesma, a da se...


Banja Luka: Ministarska Konferencija o Europskim integracijama BiH i zemalja regiona\nMinistarstvo vanjskih poslova Bosne i Hercegovine (MVP BiH) organizuje međunarodnu ministarsku konferencije o temi evropskih integracija BiH i zemalja regiona u Kulturnom centru „Banski dvor“ u Banjoj Luci.\nMinistarsku konferenciju otvoriće član Predsjedništva BiH iz Republike Srpske Mladen Ivanić, a ceremonija otvaranja planirana je za 11:30 časova.\nPlanirano je da konferencija bude održana u dvije odvojene sesije, tako što će prva sesija biti posvećena ulozi parlamenata u procesu evropskih integracija i u okviru koje će učestvovati član Evropskog parlamenta i izvjestilac za Bosnu i Hercegovinu Kristijan Dan Preda (Cristian) , prvi zamjenik predsjedavajućeg Predstavničkog doma Parlamentarne skupštine Bosne i Hercegovine Mladen Bosić, predsjednik Narodne skupštine Republike Srpske Nedeljko Čubrilović, predsjednik Zajedničke komisije za evropske integracije Parlamentarne skupštine Bosne i Hercegovine Nikola Lovrinović, predsjednik Odbora za evropske integracije i regionalnu saradnju Narodne skupštine Republike Srpske Branislav Borenović i predsjednik Komisije za evropske integracije Predstavničkog doma Parlamenta Federacije Bosne i Hercegovine Edin Mušić, saopćeno je iz MVP-a BiH.\nU okviru druge ministarske sesije, osim ministra vanjskih poslova BiH Igora Crnatka, učestvovaće ministrica evropskih integracija Republike Srbije Jadranka Joksimović, ministar evropskih poslova Crne Gore Aleksandar Andrija Pejović, te će se kao specijalni gost učesnicima konferencije obratiti ministar vanjskih poslova i trgovine Mađarske Peter Sijarto (Szijjarto).\nU okviru obje sesije, nakon izlaganja učesnika, predviđena je razmjena mišljenja sa ambasadorima zemalja članica Evropske unije akreditovanim u BiH, koji će takođe učestvovati na konferenciji.\nDelegacije BiH i Mađarske, predvođene ministrima Crnatkom i Szijjartom, održaće bilateralni sastanak.\nTakođer je planirano da ministar Crnadak održi bilateralni sastanak sa članom Evropskog parlamenta i izvjestiocem za Bosnu i Hercegovinu Kristianom Dan Predom i sa ministrom evropskih integracija Republike Srbije Jadrankom Joksimović.


03.08.2021 / 15:58 Muzika i Film - Od 13. do 20.8.\nOvogodišnje izdanje Sarajevo Film Festivala bit će otvoreno 13. augusta svjetskim premijerama dva bh. filma, filmom Danisa Tanovića “Deset u pola” i omnibusom “Pisma s krajeva svijeta” ...\n... filmskog kolektiva Bistrik7, međunarodne grupe reditelja prve generacije na sarajevskoj film.factory kultnog reditelja Béle Tarra.\nSvjetskom premijerom ovog filma počinju i projekcije Sarajevo Film Festivala u Mostaru - u Ljetnom kinu Cineplexx Plaza Mostar. Film se prikazuje u sklopu Open Air programa Sarajevo Film Festivala. Nastao je u okviru projekta Sarajevo grad filma za globalne ekrane (SCF GS) Obala Art Centra i Turske državne radio-televizije (TRT), sa fokusom na reditelje iz Jugoistočne Evrope čiji filmovi su prethodno prikazani i nagrađeni na Sarajevo Film Festivalu, i uz podršku BH Telecoma.


PROPISI.com | MEĐUNARODNI ODNOSI\nDobri politički i ekonomski odnosi Srbije i Slovenije\nBeograd, 27. avgust 2021.\nPredsednica Vlade Republike Srbije Ana Brnabić razgovarala je danas sa predsednikom Državnog zbora Republike Slovenije Igorom Zorčičem, naglasivši da sa tom državom postoje veoma dobri politički i ekonomski odnosi.\nBrnabić je istakla značaj održavanja sednica dveju vlada, a njen sagovornik je ocenio da se dobri bilateralni odnosi neguju na više nivoa i u tom kontekstu naveo da u slovenačkom parlamentu uspeštno radi i poslanička grupa prijateljstva sa Srbijom.\nPredsednica Vlade čestitala je Sloveniji na predsedavanju Evropskoj uniji, zahvalivši na iskrenoj i otvorenoj podršci koju ta zemlja pruža Srbiji na njenom putu ka punopravnom članstvu u EU i čvrstom stavu da je neophodno proširenje Unije na Zapadni Balkan.\nPrema njenim rečima, Srbija je spremna za otvaranje dva klastera, a značajan pomak je učinjen u oblastima vladavine prava, slobode medija, borbe protiv korupcije i organizovanog kriminala.\nZorčič se saglasio sa ocenom da bi proširenje EU na Zapadni Balkan osiguralo regionalnu bezbednost, dodavši da očekuje da na narednoj Međuvladinoj konferenciji, na jesen, dođe do izvesnih pomaka.\nOn je ponovio da je to jedan od spoljnopolitičkih prioriteta njegove zemlje i da je na tom polju i parlamentarna diplomatija od posebne važnosti.\nKada je reč o položaju pripadnika srpskog naroda u Sloveniji, Zorčič je rekao da je to pitanje u Sloveniji prepoznato i to ne samo kada je reč o Srbima, već i o drugim narodima, i da je zato formiran Savet za manjine koji će obezbediti bolju primenu prava pripadnicima svih nacionalnih manjina.


Krizni štab upravo zajeda i na dnevnom redu su vracanje mjera - Današnje\nHome/Vesti/Krizni štab upravo zajeda i na dnevnom redu su vracanje mjera\nKrizni štab upravo zajeda i na dnevnom redu su vracanje mjera\nVandredne mjere se uvode\n0 5,676 Manje od minut\nNaime nagli skog zaraženih korona virusom i ponovne brojke i mrtvih nije doro od subote u Srbiji je registrovano novih 254 zarazenih a na žalost tri osobe umrle.\nOd kako je počela pandemija testirano je ukupupno 385,713 osobe u Srbiji. a najvise tesitranih za jedan dan je bio 4,905\ni od svih njih je 14,046 bilo pozitivno na novi korona virus a trenutni broj koji još uvejk imaju je 1312\nA na žalost preminulih je 270 osoba a na respirator se nalazi 31 pacijent.\nJuče je premijerka Ana Brnabic izjavila da nove mjere će seodnositi samo na mjesta gdje su trenutna žarišta\nŠto znači da za sada vandredne mjere nebi trebali da budu za cijelu zemlju nego samo za mjesta gdje bukte nova zarista ali to se i dalje prati iz minut u minut i mjere mogu svakako da se promjene dodala je.\nTrenutno su to Novi Pazar Kragujevac Užice Beograd.\nPošto svakidnevno raste broj novozaraženih mjere mogu da se pooštravaju a za sada u cjeloj zemlji je obaveza nošenja maski u prevozima gradskim i na javnim mjestima na zatvorenom


Američka vlada proširila sankcije Rusiji zbog Krima\nAmerička vlada saopštila je da je proširila ekonomske sankcije Rusiji, s dodatnih osam entiteta i sedam pojedinaca povezanih s pripajanjem ukrajinskog poluostrva Krim.\nMinistarstvo finansija SAD saopštilo je da je to dio cilja vlade u Vašingtonu da "vrši pritisak na Rusiju održavanjem troškova okupacije" Krima.\nU saopštenju se navodi šest osoba kojima je pripisano da su davale podršku Banci Rusija, koja je 2014. godina određena za pružanje materijalne pomoći višim ruskim zvaničnicima.\nSedma osoba je optužena da je imala veze s kompanijom koja je gradila vojnu bazu blizu granice Ukrajine i Rusije.\nMeđu entitetima koji su uključeni u sankcije su Institut Stroiproekt, ruska kompanija za izgradnju puteva, Krimske železnice i Krimske luke.


Kako proteste spasiti od Dveri i četničke ikonografije | Vojvođanski klub\nOriginalni tekst je objavljen na portalu AlJazeera Balkans 17. februara 2019. Tekst prenosimo u celini, u integralnom obliku.\nBoris Varga je član Vojvođanskog kluba.\nDemonstrators march during a protest against Serbian President Aleksandar Vucic and his government in central Belgrade, Serbia, January 26, 2019. REUTERS/Djordje Kojadinovic\nSavez za Srbiju je prošle godine formiralo devet političkih subjekata, gde na njihovom sajtu i u medijima figurira Srpski pokret Dveri i manje nacionalističke stranke (Zdrava Srbija, „Otadžbina“ sa Kosova), dok paletu zatvaraju levičari i sindikati, koji su spremni na kompromis sa desnicom. Čista sintetička tvorevina, koja u startu najavljuje da je reč o populizmu, jer je nemoguće povezati toliko ideološki različite opcije.\nSavez za Srbiju je objavio Sporazum sa narodom, a ne sa građanima, što u startu govori kojoj se ciljnoj grupi obraća. U srpskom društvu poslednjih godina dominira revizionistički javni diskurs, od bajki o „ljotićevcima“ u Politikinom Zabavniku i serije Ravna gora na Radio-televiziji Srbije, do pokušaja da se uspostavi „istorijsko pomirenje“ – od Nikole Pašića, preko rehabilitacije četničkog pokreta i nacionalne viktimizacije ratova 90-tih. Nacionalizam je na Balkanu univerzalan trik da se izbegne i zamagli ozbiljna socijalna pitanja.\nAko se krene od teze da se srpska politika poslednje tri decenije vrti u krug – kao u Danu mrmota, onda u političkoj projekciji mogućih ishoda vlastita prošlost može biti veoma korisna. Demokratska opozicija Srbije – DOS, odnosno Demokratska stranka, kao njihov spritus movens, došla je na vlast nakon masovnih protesta 5. oktobra 2000. godine, uz pomoć neistrošenih političkih lica onih „koji uvek smeju da vas pogledaju u oči“ i koja je na izborima podržao široki elektorat. To su, pre svih, bili Vojislav Koštunica i Demokratska stranka Srbije – DSS.\nUbistvom premijera Zorana Đinđića stvoreni su uslovi da DSS formira vladu i da se Rusija kroz otškrinuta vrata iskrca na Balkan. Rusija i danas ima ogroman uticaj na vlast i opoziciju, s tim da su pojedini lideri iz Saveza za Srbiju spremni već sutra da Rusko-srpskom humanitarnom centru u Nišu dodele diplomatski status. Kao u DOS-u i „Bager revoluciji“, Demokratska stranka i njeni kadrovi i danas su ključni akteri u Savezu za Srbiju i, po starom receptu, u prvi plan guraju relativno neistrošene političare sa desnice – Boška Obradovića iz Pokreta Dveri i Vuka Jeremića iz Narodne stranke.\nUpravo zbog toga lideri građanskih protesta u Srbiji ne bi smeli dopustiti da proteste u potpunosti preuzme Savez za Srbiju. To proročko pitanje je već na bini javno postavio jedan od organizatora, glumac Branislav Trifunović: „Hoćemo da nam napišete kako ćemo da vas kontrolišemo i kako ćemo da vas smenimo.“ Lideri protesta bi trebali iskoristiti ovaj momenat političke neutralnosti dok glumci, pisci, studenti i javne ličnosti drže mikrofon – usmeravati birače u pravcu građanske svesti i kontrole. Promena diskursa sa nacionalističkog na socijalni ključ je za stabilizaciju srpskog društva. U fokusu moraju da ostanu antifašističke vrednosti, fer i slobodni demokratski izbori, slobodni mediji, suočavanje sa prošlošću i neupitna integracija Srbije u EU. I nipošto ne dozvoliti da iz tih protesta politički profitiraju desničarske stranke i pokreti poput Dveri.


Istraživanje: Ljubav prema psu jednaka onoj prema detetu\nIstraživanje sprovedeno u bolnici u Masačusetsu utvrdila je da tokom posmatranja životinje, mozak čoveka funkcioniše skoro isto kao prilikom kontakta s detetom.\nPrilikom istraživanja je posmatrano ponašanje 14 žena, koje su rodile najmanje jedno dete u periodu između dve i deset godina i čuvale pse više od dve godine. Naime, dok je magnetna rezonanca beležila moždanu aktivnost, ženama su pokazivane fotografije njihove dece i njihovih pasa.\nIstraživanjem se došlo do zaključka da delovi mozga, koji su povezani s emocijama, nagradama, vezama i socijalnim interakcijama, pokazuju aktivnost dok su ispitanice gledale fotografije i svojih mališana i ljubimaca.\nRanija istraživanja otkrila su da se nivo hormona, poput oksitocina, podižu nakon interakcije s kućnim ljubimcima.


Naslovne strane za utorak, 19. oktobar 2021. godine\nBeta 19. oktobra 2021. 07:45\nBeogradski listovi na naslovnim stranama za utorak 19. oktobar 2021. pišu o nezvaničnim podacima iz istrage protiv nekadašnje državne sekretarke MUP-a Dijane Hrkalović, o dešavanjima na Kosovu, koroni i političkim temama.\nBLIC – Pod naslovom „Koje su prljave poslove radili Dijanini policajci“ list navodi pet policajaca koji su navodno prisluškivali Vučića, vratili auto „Mesaru“ i pratili „škaljarce“. Ekološka udruženja optužuju ministarku Mihajlović „Zorani ujak traži litijum oko Valjeva?“. Novak Djoković najavio „Igram u Parizu i Torinu, ne znam za Australiju“.\nALO – Nakon rezultata lokalnih izbora na Kosovu, list navodi: „Debakl: Vučić uništio Kurtija“ . List piše i o dešavanjima u Predsedništvu Bosne i Hercegovine u tekstu „Dodik zasvirao Bakiru na uvce“.\nVEČERNJE NOVOSTI – List navodi da su „raskrinkani Britanci“ pod naslovom „Oni su podržali Albance za upad na sever“. O dešavanjima u BiH blokadi Milorada Dodika „Nisam ja Alija da žrtvujem mir“. Korona brojke i dalje zastrašujuće „Sve više beba na kiseoniku“. Vučić i Orban položili kamen temeljac, piše list u: „Pruga simbol prijateljstva“.\nDANAS – Posle lokalnih izbora u Mionici i Negotinu sve glasnije tvrdnje o neophodnosti zajedničke opozicione liste „Opozicija više i ne spominje bojkot“. Predsednik Srbije delimično rešio problem neuplaćenih doprinosa u valjevskoj fabrici – „Radnicima Krušika knjižice overene samo do izbora“. Povodom izjave predsednika Srbije da ne zna ko je inspektor Milenković list piše: „Vučić i te kako zna ko je otkrio Jovanjicu“.\nKURIR – Direktorka KBC Bežanijska kosa Marija Zdravković kosa u intervjuu za list kaže „Vakcinacija prepolovila smrtnost u KBC Bežanijska kosa“.\nINFORMER – List piše o istrazi o ubistvu porodice Djokić u Aleksincu u tekstu „Pljačkaš Djokića tukao bombom. Nema dokaza da je umešan u ubistvo“. Nakon lokalnih izbora na Kosovu, list piše da lider pokreta Samoopredeljenje Aljbin Kurti „gubi vlast“.\nPOLITIKA – Kako se Srbi na Kosovu i Metohiji leče od korone „Na vakcinaciju preko administrativne linije“. Tvrdnje nezvaničnih izvora iz istrage „Tagovi ubica Miše Ognjanovića vode do Dijane Hrkalović?“ O akciji Poreske uprave – „Turistički aranžmani od pet hiljada evra pod lupom poreznika“.\nSRPSKI TELEGRAF – O istrazi ubistva porodice Djokić u Aleksincu pod naslovom „Ubica Djokića auto ukrao u Beogradu“.\nPetronijević: Blokade nisu rešenje, suština je u dijalogu\nČlan Gradskog veća Beograda: „Blokade nisu rešenje,…


Hodžić o incidentu u Priboju: Svi smo uznemireni, država mora pokazati odlučnost – Vijesti Online\nby Vijesti Online 04/01/2022, 18:36 1.7k Views\nVideo proslave u Priboju na kojoj neki od prisutnih policajaca pjevaju “Oj Sjenice nova Srebrenice” izazvao je burnu reakciju javnosti, zgražavanje i osudu građana i bošnjačke i srpske nacionalnosti. Jasmin Hodžić, kooridator SDP-a za Sandžak, kazao je kako je video uznemirio ne samo Bošnjake u Priboju već cijelom Sandžaku i Srbiji, ali i svakog pristojnog čovjeka u toj zemlji i regiji. Istakao je kako svi očekuju oštru reakciju pravne države.\n“Svaki pristojni čovjek bilo koje nacionalnosti se gnuša na pjesme koje su se čule na toj proslavi. Reakcije ljudi na društvenim mrežama su bile podjednake, bilo da dolaze od Bošnjaka ili Srba. Mi poslednjih 20 godina u Priboju nismo imali ovakvih incidenata i mi s našim komšijama Srbima smo živeli u dobrim međuetničkim odnosima – ne jedni pored drugih već jedni s drugima. I ovakav vid incidenta, izliva šovinističke mržnje, nikome ne donosi dobro”, rekao je Hodžić za .


Brnabić: Đukanović lažnim pričama o ugroženosti Crne Gore sticao političke poene – Borba\nPremijerka Srbije Ana Brnabić izjavila je večeras da se Srbija ni na koji način ne miješa u unutrašnja pitanja Crne Gore i da osjeća potrebu kao premijerka da raguje na tvrdnje koje je iznio predsjednik Crne Gore Milo Đukanović.\nĐukanović je izjavio da su predsjednik Srbije Aleksandar Vučić i aktuelna politika Srbije “pokazali vrlo problematične intencije” prema Crnoj Gori i da od donošenja Zakona o slobodi vjeroispovijesti, od decembra, postoji jaka medijsko-politička agresija iz Beograda, “od svih”.\nU pisanoj izjavi, Brnabić je ocijenila je u pitanju pokušaj političke obmane koju Đukanović koristi “kako bi objasnio uzroke izbornog rezultata njegove stranke”.\n“Aleksandar Vučić je u proteklih osam godina manje puta pomenuo Crnu Goru i Mila Đukanovića nego što je Đukanović samo u ovom jednom intervjuu pomenuo Srbiju i Vučića, i to svaki put, kao i toliko puta ranije, u negativnom kontekstu”, naglasila je Brnabić.\nIstakla je da je činjenica koju Đukanović ne može da spori da se Srbija se ni na koji način ne miješa u unutrašnja pitanja Crne Gore i da nije uticala na izborni proces u Crnoj Gori.\n“Nema govora o tome da je Crna Gora na bilo koji način ugrožena od strane Srbije, i više je nego jasno da je Đukanović zarobljen u političkim frazama koje je godinama koristio kako bi lažnim pričama o ugroženosti Crne Gore sticao političke poene umjesto da se fokusira na stvarne potrebe i probleme svojih građana”, ocijenila je Brnabić.\n“Upravo je to razlog zbog kojeg je Vučić pokrenuo incijativu ‘malog Šengena’ kako bi zemlje regiona ekonomski sarađivale u interesu svih građana. To je najbolja odbrana od svih politika i političara koji ne mogu da iskorače iz 90-ih godina prošlog vijeka”, rekla je Brnabić.\n“Srbija spremno pruža ruku svakoj ideji koja će dovesti do poboljšanja životnog standarda, otvaranja novih radnih mjesta, izgradnji izvjesnije i sigurnije budućnosti za sve građane ovog našeg dijela Evrope, u nadi da ćemo svi vrlo brzo postati članovi EU. To je ono što želim da poručim Đukanoviću, građanima Crne Gore i građanima Srbije”, naglasila je ona.\nDačić: Sramotno je da Milo napada Srbiju i Vučića, a priznao je lažnu državu Kosovo


Sporazum Srbije i Britanije o drumskom transportu - Bizlife.rs\n20:23 London, 06/02/2019\nMihajlović je izjavila da je ovo „važan dan pre svega za srpske prevoznike“, jer potpisani sporazum predviđa potpunu liberalizaciju drumskog saobraćaja između Srbije i Velike Britanije i prevoz tereta bez dozvola i licenci koje su do sada predstavljale problem.\n„Ovo je dobra vest za srpske prevoznike imajući u vidu činjenicu da su robna razmena i broj prevoza koje oni obavljaju sa Velikom Britanijom u stalnom porastu. Razgovarali smo i o vazdušnom saobraćaju i bilateralnom sporazumu koji ćemo uskoro usaglasiti u toj oblasti“, rekla je Mihajlović.\nNorman je, kako se navodi, rekao da je sporazum ogroman korak napred za obe zemlje i dalju međunarodnu saradnju. „Izuzetno sam zadovoljan zbog postignutog dogovora, to je važno za moju zemlju, važno je i za Srbiju“, rekao je britanski ministar.\nsporazum saobračaj mihajlovic transport britanija


Приказивање чланака по тагу Evropski parlament - AGROPRESS - Udruženje novinara za poljoprivredu\nOdluka evropskog parlamenta: Hamburger samo od mesa!\nOrganizacija Evropskih farmera i zadrugara - Copa i Cogeca podržale je novu strategiju za pčele koju su usvojili članovi Evropskog parlamenta.\nU rezoluciji najznačajnijeg zakonodavnog tela EU poslanici pozivaju države članice EU da ulažu u zaštitu zdravlja pčela, borbu protiv uništavanja pčela i da daju podršku pčelarima. Cilj ove inicijative je da se obnovi populacija pčela.\nPoslanici pozivaju na akcioni plan EU za borbu protiv smrtnosti pčela, programe gajenja koji povećavaju otpornost na invazivne vrste kao što je Varroa destructor i istraživanja koja razvijaju inovativne lekove za pčela i povećavaju dostupnost. Ovim aktom parlamentarci žele da osiguraju da uvoz ispunjava visoke standarde EU i da su granične inspekcije i provera jedinstvenog tržišta usklađeni a sav uvezeni med testiran, sa efikasnim laboratorijskim procedurama testiranja.\nPosebno se zahteva da med i pčelinji proizvodi budu tretirani kao "osetljivi" u trgovinskim pregovorima sa zemljama koje nisu članice EU.\nPozdravljajući glavnu akciju izveštaja, generalni sekretar Copa i Cogeca, Pekka Pesonen, rekao je: "EU je drugi najveći svetski proizvođač, posle Kine. U Evropskoj Uniji radi 600 000 pčelara i proizvede se oko 250 000 tona meda svake godine. To je važan sektor za nas i to jeste dobra vest da članovi EP-a žele dugoročnu Strategiju za jačanje pčelarstva ".\nEvropska komisija potvrdila je da su neke multinacionalne kompanije krenule u proces izjednačavanja kvaliteta svojih proizvoda kako bi preduhitrile skore zakonske promene, a među njima se ističu Hipp, Ferrero i Bahlsen, objavljeno je u subotu (3. februara 2018. godine) iz kancelarije hrvatske evroparlamentarke Biljane Borzan.\nHipp se na to obvezao nakon što su objavljeni rezultati istraživanja zastupnice Biljane Borzan i Hrvatske agencije za hranu koji su pokazali da je testirana dečija hrana u Hrvatskoj manje zdrava od one u Nemačkoj, kaže se u saopštenju, prenosi Hina.\n- Komisija je navela i da se Ferrero obavezao da izjednači kvalitet Nutele u svim zemljama. Nakon mog istraživanja, Ferero se izjasnio da je kvalitet Nutele viši samo u Nemačkoj, a u svim ostalim državama članicama da je jednak. Sada su ušli u proces snižavanja kvaliteta Nutele u Nemačkoj kako se ne bi doveli u situaciju da opet budu prozvani u istraživanjima. Zvanično to objašnjavaju promenama u lancu snabdevanja hranom, ali potrošači u Nemačkoj su odmah to povezali s problemom dvostrukog kvaliteta i izuzetno su nezadovoljni - kazala je Borzan koja je nedavno imenovana za izvestioca Evropskog parlamenta za različit kvalitet hrane.\n- Komisija je takođe navela Bahlsen, nemačku kompaniju koja proizvodi vafl i keks, koji su se obavezali da će u svim svojim proizvodima koji se zovu keks s maslacem koristiti isključivo maslac, a ne kao dosad. Očito je da su neki proizvođači mudro odlučili da preduhitre promene na kojima radimo u Evropskom parlamentu. Pozivam i druge proizvođače da se uključe, a posebno one kojima smo u Hrvatskoj našli najveće razlike poput proizvođača viršli Wudy ili deterdženta Ariel - dodala je Borzan.\njan 05, 2018 90167 Teška\nnov 10, 2016 76752 Obnovljivi izvori energije (OIE)\nmar 21, 2018 43076 Šumarstvo\napr 20, 2018 39405 Ovčarstvo\nokt 13, 2017 23792 Svinjarstvo


Trampov stav prema uzajamnom priznanju Srbije i Kosova nije se razlikovao od Bajdenovog – ERVROPSKE ROMSKE NOVINE – ERVROPAKO ROMANO LIL – EUROPEAN ROMA NEWSPAPERS\nPotpisivanje sporazuma u Ovalnoj kancelariji; Foto: Twitter / @jeffmason1\nBEOGRAD – Reakcije nakon upućenog pisma novoizabranog predsednika Sjedinjenih Američkih Država Džozefa Bajdena, u kom poziva Srbiju da postigne normalizaciju odnosa sa Kosovom uz međusobno priznanje, ne prestaju. Nakon što su mediji i najviši srpski zvaničnici pismo protumačili kao najavu da će 2021. godina biti godina pritisaka na Srbiju da prizna Kosovo, oglasila se i ambasada Sjedinjenih Država u Srbiji.\nOna je na svom Tviter nalogu objavila da je i bivši predsednik SAD Donald Tramp uputio identičnu poruku povodom Dana državnosti Srbije 2019. godine.\n“Baš kao što je i predsednik Tramp napisao 2019. godine u svojoj poruci povodom Dana državnosti Srbije međusobno priznanje bi trebalo da bude centralni element trajne normalizacije odnosa”, naveli su oni.\nTo potvrđuje i ono što je naš portal ranije pisao, da su i Bajden i Tramp pozvali na međusobno priznanje Srbije i Kosova, Bajden 2021. a Tramp 2019. godine.\nPročitaj još: I Bajden i Tramp su u čestitkama pozvali na međusobno priznanje Srbije i Kosova\nMinistar spoljnih poslova Srbije Nikola Selaković ocenio je juče da je Ambasada SAD u Srbiji napravila neobičnu grešku stavljajući znak jednakosti između čestitki koje su povodom Dana državnosti Srbiji uputili predsednici Donald Tramp i Džozef Bajden.\n„Normalizacija odnosa Beograda i Prištine, kako ju je video predsednik Donald Tramp u svojoj prošlogodišnjoj čestitki, i pitanje takozvanog uzajamnog priznanja koje pominje predsednik Bajden ni formalno-pravno a ni materijalno ne znače isto, pa čak ni približno isto“, navodi se u pisanoj izjavi Selakovića, prenosi N1.\nMinistar Selaković time pravi paralelu sa Trampovom čestitkom iz 2020. godine iako su i ambasada SAD i naš portal ukazali na Trampovo pismo iz 2019. godine, kada je korišćeni rečnik bio skoro identičan Bajdenovom.\nU tom pismu Tramp je na identičan način iskazao da je centralni element trajne normalizacije uzajamno priznanje.\n“Sjеdinjеnе Državе ostaju nеpokolеbljivе u svojoj podršci Vašoj posvеćеnosti da produbitе rеgionalnu saradnju, a naročito Vašim zalaganjima ka normalizaciji odnosa sa Kosovom. Dok jе na stranama da postignu dogovor koji obе mogu da podržе, smatramo da bi uzajamno priznanjе trеbalo da budе cеntralni еlеmеnt trajnе normalizacijе odnosa. Takav istorijski dogovor, sa uzajamnim priznanjеm u svojoj suštini, izgradio bi put za ciljеvе еvrointеgracijе Srbijе i еkonomski rast“, citat je iz pomenute čеstitke prеdsеdnika Trampa.\nStiče se utisak da vlasti u Srbiji pokušavaju da predstave predsednika Trampa kao otvorenijeg za srpsku poziciju i srpske interese, čak i onda kada činjenice ne idu u prilog tome.\nPored pisma iz 2019, tokom četvorogodišnjeg republikanskog predsednikovanja bilo je na desetine otrežnjujućih izjava koje su pokazale da će Tramp nastavili politički kontinuitet američke politike prema Kosovu, te da neće biti branilac sprskih interesa u “južnoj srpskoj pokrajini”.\nVeć u prvoj godini svog mandata, Donald Tramp je u februaru 2017. godine čestitao nezavisnost Kosova Hašimu Tačiju. Podsećamo da je Tramp i krajem 2018. godine, u pismima koje je razmenio sa predsednicima Srbije i Kosova, Aleksandrom Vučićem i Hašimom Tačijem, najavio postizanje istorijskog sporazuma, ali bez jasno definisanih koraka.\nI pored „inovativnih“ rešenja koja su se mogla čuti tokom njegovog mandata, poput razgraničenja, prema izjavama najbližih Trampovih saradnika i ljudi zaduženih za Balkan državnost Kosova i nužnost normalizacije odnosa Beograda i Prištine kroz međusobno priznanje nisu se dovodili u pitanje. Pored Palmera, Kosovom se bavio i ambasador SAD u Nemačkoj, a kasnije specijalni izaslanik predsednika Trampa za Srbiju i Kosovo, čovek od poverenja Ričard Grenel.\nPodsećamo, izaslanik SAD Metju Palmer tokom svog boravka u Beogradu, istakao je da SAD žele da Srbija i Kosovo reše probleme koje imaju, dodajući da je državnost Kosova nepovratna kao i podrška Amerike toj državnosti.\n„Što se tiče SAD, ne postoji pitanje statusa Kosova, to nije predmet razgovora. Predmet razgovora bi trebalo da bude odnos između Beograda i Prištine, način na koji će moći da žive, koegzistiraju i da se razvijaju zajedno“, istakao je specijalni predstavnik Stejt dipartmenta.\nIzvršni urednik portala European Western Balkans Nikola Burazer za dnevni list Danas istakao je da nema promene politike SAD prema Kosovo sa dolaskom Bajdenove administracije.\n“Može se reći i da je podrška SAD promeni granica bila uzrokovana željom da se postigne normalizacija uz uzajamno formalno priznanje. Izjave predsednika Vučića kako neće priznati Kosovo su nastavak stvaranja slike o užasnim pritiscima pred kojima se on nalazi, ali i njima uspešno odoleva. Tog pritiska sasvim sigurno ima, ali ga je bilo i ranije i vlasti u Srbiji uspevaju da ga okrenu i u svoju korist”, ocenio je Burazer.\nSama vlast u Srbiji je tvrdila su postojali pritisci da Srbija prizna Kosovo, tokom potpisivanja Vašingtonskog sporazuma.\nPodsećamo, portal The Pavlovic Today objavio je neposredno pred potpisivanje sporazuma, kako je iz izvora bliskih srpskom predsedniku obavešten da je Vučiću tokom pregovora Srbije i Kosova u Beloj kući predstavljen dokument kojim bi trebalo da prizna nezavisnost Kosova.\nTo je potvrdio i ministar finansija Siniša Mali, koji je bio u svojstvu člana delegacije Beograda, da je na stolu papir čija jedna tačka podrazumeva međusobno priznanje Srbije i Kosova, a da se na predsednika Vučića vrši ogroman pritisak.\nIako je Ričard Grenel demantovao ovu informaciju, pregovarači su se srpskoj javnosti pravdali kako je veštinom diplomatskog pregovaranja izbegnuta tako nepovoljna tačka za interese Srbije.\nTo pokazuje da su priče o promeni američkog pristupa prema pitanju Kosova i pritiscima na Srbiju isključivo za unutrašnje potrebe, da stvarne promene kursa u američkom odnosu prema ovom pitanju nema, bez obzira na to da li je predsednik Amerike iz redova republikanaca ili demokrata.\nMirsad Nurkić: Interesovanje mladih da studiraju DIF ne posustaje (VIDEO)


Prskanje komaraca večeras i sutra ujutru - Novi Sad\nPrskanje komaraca večeras i sutra ujutru\n19:06:00 11.06.2019, Komentara: 1\nNovi Sad - Zbog izuzetno povoljnih uslova za razvoj komaraca, „Ciklonizacija“ će večeras i sutra ujutro izvesti još jedan kombinovani tretman protiv komaraca iz vazduha, sa vode i sa zemlje, svega nekoliko dana nakon prethodnog prskanja.\nSinoć je helikopter tretirao zeleni pojas iza OMV pumpe prema Rumenki, a na Novom naselju i Detelinari komarci su prskani i sa zemlje.\n- Kao posledica neobično blage zime, proleća sa mnogo padavina, naglog povećanja temperature i oscilacija vodostaja velikih reka, došlo je do ogromne brojnosti komaraca. To se najbolje ilustruje činjenicom da je monitoringom zabeležena brojnost odraslih komaraca u klopkama daleko iznad kritičnih vrednosti na svim lokalitetima. U pitanju su rečni komarci, za koje je karakteristično da migriraju na udaljenosti od više desetina kilometara, što kod ovako velike brojnosti ima za posledicu najezdu komaraca na velikom prostoru. Ova migracija odvija se kontinuirano od izleganja jedinki na izvorištima ka naseljima, zbog čega se njihov broj svakodnevno povećava - objašnjava Dario Aćimović, menadžer za odnose sa javnošću „Ciklonizacije“.\npre 10 meseci , *.mbb.telenor.rs\nČini mi se da su oguglali na te bio insekticide sa kojima tretiraju


„Hag“ za teroriste: Šta ako Turska aminuje, a Amerika zaćuti... - Sputnjik Srbija\n„Hag“ za teroriste: Šta ako Turska aminuje, a Amerika zaćuti...\n12:29 27.03.2019 Preuzmite kraći link\nPoziv Sirijskih demokratskih snaga da se hitno otvori međunarodni sud, odnosno tribunal, kako bi se procesuirali stranci koji su se borili u redovima terorističke organizacije DAEŠ, sve više dobija podršku zapadne političke scene, iako za tako nešto, prema oceni stručnjaka, postoje brojne poteškoće.\nOvu inicijativu sirijski Kurdi stavili su na sto jer se u tamošnjim zatvorima nalazi više od 5.000 terorista takozvane Islamske države, od kojih su mnogi strani državljani, uglavnom zemalja Zapadne Evrope. Međutim, problem je nastao onog trenutka kada je američki predsednik Donald Tramp pozvao zapadnoevropske zemlje da prime te ljude nazad i procesuiraju ih, ali su one to odbile.\nSirijski Kurdi su, budući da u tim zatvorima više nema mesta za nove teroriste, stoga predložili da se formira svojevrsni tribunal, i to na severoistoku Sirije, sa ciljem da se teroristima sudi „pošteno i u skladu sa normama međunarodnog prava, ali i uz primenu svih ljudskih prava“.\nStručnjak za Bliski istok Karine Gevorgjan smatra da, iako ova inicijativa naizgled deluje poprilično interesantno, okolnosti u kojima bi se tribunal formirao teško da bi to mogle da omoguće. Glavni problem sastoji se u tome što u tom procesu najverovatnije ne bi učestvovale legitimne sirijske vlasti, budući da su upravo one, kako kaže Gevorgjanova, „nepomirljivi neprijatelj“ sirijskih Kurda.\nKada je reč o Rusiji, iako o tom pitanju još nije iznet zvanični stav Moskve, Gevorgjanova podseća da je ruska vlast u više navrata pokušavala da pronađe način za uspostavljanje kontakta između sirijskih neistomišljenika, pre svega između opozicije i jednog njenog dela koji je prešao na stranu Damaska.\n„Najveći problem bio bi što bi se sve svelo na to da svako vuče na svoju stranu. Zato bi ovde stručnjaci za međunarodno pravo imali pune ruke posla oko formiranja tribunala. Ono što mene interesuje je ko bi podržao ovu ideju, a još više ko stoji iza nje. Teško da mogu da zamislim da su to sirijski Kurdi sami smislili, pre je da iza toga stoje njihovi mentori“, ističe ona.\nU međuvremenu se oglasila Švedska, a tamošnji ministar unutrašnjih poslova Mikael Damberg podržao je ovu inicijativu, takođe iz razloga što mnoge zapadnoevropske zemlje ni ne pomišljaju da preuzmu svoje državljane koji su se borili na strani terorista kako bi ih procesuirali. Gevorgijanova, međutim, kaže da upravo stoga ova inicijativa može dobiti i širu podršku Evrope.\nKada je reč o EU, najznačajniji bi bio stav Nemačke, ukazuje Gevorgjanova, odnosno to da li će Berlin ovu inicijativu prećutati ili će u njoj aktivno učestvovati.\nPored Nemačke, veliki značaj će imati i reakcija SAD, dodaje ona, pre svega jer će nakon reakcije Vašingtona postati jasno ko zapravo stoji iza ove ideje.\nMeđutim, pored Nemačke i Amerike, bitna će biti i reakcija turskog predsednika Redžepa Tajipa Erdogana. „Biće vrlo interesantno ukoliko turski predsednik od srca podrži ideju, a SAD, sa druge strane, prećute“, konstatuje ona.\nGevorgjanova navodi i da je međunarodno pravo u ovom domenu dobro razvijeno, te napominje da je tome u velikoj meri doprinela inicijativa Ruskog carstva krajem 19. veka.\n„Tim principima su se rukovodili tokom organizovanja i održavanja Nirnberškog procesa, dakle precizno je utvrđeno ko se smatra učesnikom ratnih dejstava, ko borcem, a ko ne podleže sudskom gonjenju. Ponavljam, u ovoj sferi je pravo dobro razrađeno i postoji bogato iskustvo. U slučaju Sirije, ima sigurno mnogo osnova da se sudi različitim zločincima“, zaključuje Gevorgjanova.\nsuđenje, Sirijske demokratske snage, međunarodni tribunal, teroristi, Švedska, Sirija


INSTITUT PASTER najavio vrhunac talasa zaraze omikron sojem - Informer Ad\n20:43 Planeta 0\nOMIKRON UOPŠTE NIJE NAIVAN! Doktor opisao kroz kakav je pakao prošao: BILO JE BAŠ GUSTO!\nOMIKRON UOPŠTE NIJE NAIVAN! Doktor opisao kroz kakav je pakao prošao: BILO JE BAŠ GUSTO! sledeća vest\nOMIKRON I DELTA DOMINIRAJU! Zaražavaju se i oni koju su pre mesec-dva preležali koronu, EVO KAKO DA PREPOZNATE KOJI SOJ IMATE!\nKorona Omikron Institut paster kovid\nDok Rusi napreduju ka istoku, MOGUĆE POVLAČENJE ukrajinskih snaga kako bi izbegli DA BUDU ZAROBLJENI


Moderan „Parking servis“ u službi građana - JuGmedia\nOtkako je imenovan na funkciju direktora Javnog preduzeća „Parking servis“ u Vranju, Marjan Stanković, čini velike napore da osavremeni sistem rada zaposlenih u ovom preduzeću kako bi bili u mogućnosti da brže i efikasnije pružaju usluge građanima koji dođu da im povere svoje četvorotočkaše.\nTako sada uporedo sa instaliranjem sistema za funkcionisanje video pauka sprovode aktivnosti za nabavku još jednog sistema za kontrolu i naplatu parkiranja koji će biti postavljen na Parking garaži koja se nalazi u neposrednoj blizini Hotela „Vranje“.\n„U ovu investiciju ćemo uložiti dva miliona dinara i očekujemo da ovaj sistem profunkcioniše za nekih tridesetak dana. Ovakav sistem već funkcioniše na našem glavnom parkingu u centru grada gde smo uloženo uspeli da vratimo za nepunih pet meseci od instaliranja“, kaže direktor Stanković.\nZaposleni u ovom preduzeću polako privode kraju i radove na obeležavanju parking mesta u gradu i za ovaj posao koristili su skoro svaki trenutak lepog vremena u oktobru. Menadžment ovog preduzeća redovno nabavlja i neophodna sredstva za dezinfekciju kao i zaštitnu opremu za svoje zaposlene sve sa ciljem da ih zaštiti od infekcije korona virusa.


Predstavljanje rezultata projekta: Inicijativa mladih za prevenciju alkoholizma – OEK Sinergija\nHome » Aktivnosti » Predstavljanje rezultata projekta: Inicijativa mladih za prevenciju alkoholizma\nPredstavljanje rezultata projekta: Inicijativa mladih za prevenciju alkoholizma\nOEK Sinergija privodi kraju osmomesečni projekat Inicijativa mladih za prevenciju alkoholizma, koji je finansirala ambasada Sjedinjenih država u Prištini.\nNakon osam meseci aktivnog rada, naša organizacija je uspela da u saradnji sa mladima Severne Kosovske Mitrovice podigne svest o opasnostima koje alkoholizma nosi sa sobom kroz dva edukativna treninga, i više kampanjskih i sportskih aktivnosti.\nU toku projekta smo izradili i priručnik za roditelj Kako razgovarati sa tinejdžerom o alkoholu.\nNa obrazovnim radionicama bilo je prisutno 20 devojaka i momaka, koji su na interaktivan način stekli odgovarajuća znanja i veštine potrebne za prevenciju alkoholizma medju mladima. Završetkom treninga oni su postali vršnjački modeli ponašanja, koji će svoja znanja prenositi na svoje drugarice i drugove.\nU toku projekta imali smo šest televizijskih i radio gostovanja. Tom prilikom smo se trudili da predstavimo naš projekat i vrednosti koje on promoviše. Ovom prilikom se i zahvaljujemo TV i radio stanicama RTK 1 i RTK 2, TV Dankos, RTV Kiss, Radio Kontakt plus i KIM radiju na svesrdnoj pomoći.\nNakon realizovanog projekta rezultate rada smo predstavili roditeljima naših članova, rukovodstvu srednjih škola iz Kosovske Mitrovice i lokalnim organima.\nTom prilikom smo nagradili i najaktivnije članove koji su snimili promotivne spotove koji promovišu prevenciju alkoholizma.\nJoš jednom se zahvaljujemo svima koji su podržali naš rad. Nadamo se da ćemo sarađivati i na novom projektu\n← Brendiranje lokala u Severnoj Kosovskoj Mitrovici\nUručena zahvalnica direktoru tehničke škole “Mihailo Petrović Alas” →


Ministarka Zorana Mihajlović obećala još 280 miliona dinara za modernizaciju užičke fabrike vode\nDogodine trajno rešenje vodosnabdevanja u Užicu\nPotpredsednica Vlade i ministarka građevinarstva, saobraćaja i infrastrukture Zorana Mijalović je najavila da će to ministarstvo obezbediti 280 miliona dinara za drugu fazu rekonstrukcije i dogradnje fabrike vode u Užicu, čime će, do kraja naredne godine, biti trajno rešen problem vodosnabdevanja u tom gradu.\nUžice 26. decembar 2017. 14:05\nZirana Mihajlović i Tihomir Petković u Užicu Foto: Nenad Kovačević\nPrisustvujući svečanosti povodom završetka prve faze radova, koji su trajali 14 meseci i kasnili su dva meseca, a čija je vrednost bila 409 miliona dinara, od čega je to ministarstvo odbezedilo 360 miliona, Grad Užice 49 miliona, a u dodatne radove je lokalno JKP Vodovod uložilo 22,5 miliona dinara, ona je istakla da će nakon druge faze, koja bi trebalo da se završi do kraja naredne godine, Užice trajno rešiti probem vodosnabdevanja.\n- U januaru će biti raspisana javna nabavka za radove druge faze i očekuemo da će u februaru biti potpisan ugovor, a radovi bi trebalo da traju osam meseci, poručila je ministarka.\nNavodeći da su ukupna ulaganja tog ministarva u modernizaciju i izgradnju sistema vodosnabdevanja u Srbiji oko 250 miliona evra, ona je najavila da će predstavnici ministarstva i gradske vlasti razgovarati i o zameni dotrajalih i azbestnih vodovodnih cevi u Užicu, kao što je to učinjeno i u drugim gradovima.\nNavodeći da je ukinuo vanrednu situaciju u Užicu, koja je uvedena pre tri godine nakon što su se pojavile alge-cijanobakterije u jezeru Vrutci koje je duže od 30 godina služilo za vodosnabdevanje grada, gradonačelnik Užica Tihomir Petković je rekao da su tokom prve faze izgrađena tri objekta, rekosntrisan deo postojeće zgrade i uvedena nova tehnologija u procesu prečišćavanja vode kojom se grad, kao alternativno rešenje, još uvek snabdeva sa Sušičkog vrela, na Zlatiboru.\n- Posle završetka druge faze radove, analiza kvaliteta vode svakodnevno će se obavljati u JKP Vodovod koje je dobilo deo laboratorijske opreme, biće saniran vodozahvat i izgrađen novi objekat u kome će se voda filtrirati aktivnim ugljem. Time će Užice dobiti najsavremenije postrojenje za prečišćavanje vode u Srbiji, poručio je Petković.\nZahvalivši se na podršci ministarski Mihajlović, on je dodao da je to prva modernizacija fabrike vode od njene izgradnje 1980. godine, te da će nova tehnologija, nakon završetka druge faze, omogućiti da se grad ponovo snabdeva sirovom vodom iz jezera Vrutci.\nIzvođač radova je užičko preduzeće MPP Jedinstvo, a projekat je uradio beogradski Institut „Jarosalv Černi“.\nUžičani piju kvalitetnu vodu\nNa pitanje zbog čega na sajtu Zavoda za zaštitu javnog zdravlja Užice nema rezultata analize kvaliteta vode za piće iz novembra ove godine, Petković je rekao da ne zna i poručio da Užičani piju kvalitenu vodu.\n- Niko ne bi smeo bilo šta da rizkuje i da bilo šta krije. To je krivično delo i ako je iko imao problema s tim, imali smo ga mi i nema normalnog čoveka koji bi bilo šta sakrio od javnosti, poručio je Petković.


„Običaji sa Đerdapa“\nUstanova Biblioteka „Centar za kulturu“ Kladovo organizator je Sabora narodnog stvaralaštva pod nazivom „Običaji sa Dunava“ 1. faza „Alasi Đerdapa“, koji je finansijski potpomognut od strane Ministarstva kulture i informisanja Republike Srbije.\nOrganizacija i realizacija projekta ima za cilj zaštitu i očuvanje nematerijalnog kulturnog nasleđa Dunava i Đerdapa, pre svega očuvanje čuvara i autentičnih običaja vezanih za alase na Dunavu.\nU želji da prezentujemo ribolov, veštine pletenja mreže, izradu i korišćenje bućke, specifičnu gastronomiju oko Dunava, sve što je lokalno karakteristično, autentično za naše područje, različitim programskim animacijama pokušaćemo da popularišemo i na taj načina sačuvamo te običaje od zaborava. Istovremeno, revitalizacijom nasleđa savremenom umetničkom produkcijom prezentovaće se i promovisati sačuvano živo nasleđe ovog regiona,kao dela identiteta stanovništva na Dunavu.\nU okviru projekta vršiće se istraživanja i edukativnim programima podizaće se svest, pre svega kod mladih, o zaštiti i čuvanju sopstvene autentične kulturne baštine.\nProjekat će se realizovati u nekoliko faza na više lokacija koje su uglavnom vezane za obalu Dunava.\nProgram Sabora „Običaji sa Dunava“ – „Alasi Đerdapa“\n12. jul, 2013. – Edukativne radionice sa umetničkim programom narodnog stvaralaštva „Zdravice i slave sa Dunava“ – „O Petrovdanu“ - prikaz slavskih zdravica kao živo nematerijalno nasleđe – naselje Korbovo.\n14. jul, 2013. – Edukativna prezentacija ribolovnih veština porodica koje žive od ribolova u naselju Tekija na Dunavu – „Porodična tradicija alasa Keserovića“ - naselje Tekija.\n04. avgust, 2013. – Edukativne radionice sa izložbenom postavkom „Običaji sa Dunava“ – galerija Centra za kulturu.\n18. avgust, 2013. – Edukativni muzički prikaz uz interpretaciju vlaškog etnosa uz izložbu narodnih nošnji i gastronomskih specijaliteta uz demonstraciju i degustaciju: spremanje riblje čorbe – Naselje Tekija.\n30. avgust, 2013. – „Predanje i stvarnost“ – umetnički teatarski program antičke drame „Antika fest“ – Homerova Ilijada.\nIzvodi: Teatar kabare iz Tuzle – letnja pozornica Centra za kulturu\nRežija: prof. Vlado Kerošević Autor projekta: Nebojša Bradić\n30. avgust, 2013. – Književni program „Usmena istorija“ – letnja pozornica Centra za kulturu\nGovore: prof.dr Smilja Marjanović, mr Veljko Stanić, Vlado Kerošević i Zoran Hamović


Omicron odgodio oporavak tržišta rada - Akta.ba\nGlobalnom tržištu rada biće potrebno više vremena da se oporavi nego što se ranije mislilo, a nivo nezaposlenosti će ostati iznad nivoa od prije pandemije najmanje do 2023. godine.\n17.01.2022. 12:42 / Izvor: SRNA\nGlobalnom tržištu rada biće potrebno više vremena da se oporavi nego što se ranije mislilo, a nivo nezaposlenosti će ostati iznad nivoa od prije pandemije najmanje do 2023. godine zbog neizvjesnosti u vezi sa tokom i trajanjem pandemije kovid 19, saopštila je Međunarodna organizacija rada /ILO/.\nILO u najnovijem izvještaju procjenjuje da će biti oko 52 miliona radnih mjesta manje u 2022. godini u odnosu na nivoe prije kovida 19, što je otprilike duplo više od prethodne procjene iz juna 2021. godine.\nPoremećaji će se nastaviti do 2023. godine, kada će i dalje biti oko 27 miliona radnih mjesta manje, navodi se u izvještaju o svjetskom zapošljavanju i socijalnom izgledu za 2022. godinu, u kojem se upozorava na "spor i neizvjestan" oporavak.\n"Izgledi na globalnom tržištu rada su se pogoršali od poslednjih projekcija ILO-a, povratak na učinak od prije pandemije će vjerovatno ostati neuhvatljiv za veći dio svijeta tokom narednih godina", navodi se u izveštaju.\nGeneralni direktor Guy Ryder rekao je novinarima da iza njegove revizije stoje brojni faktori, te da je primarna pandemija koja se nastavlja i sojevi virusa korona, posebno omikron.\nSve u svemu, procjenjuje se da će oko 207 miliona ljudi biti nezaposleno 2022. godine. Međutim, u izvještaju se ističe da će uticaj biti znatno veći pošto su mnogi ljudi napustili radnu snagu i tek treba da se vrate.\nIpak, projektovani deficit radnog vremena u ovoj godini predstavlja poboljšanje u odnosu na prethodne dvije godine. ILO procjenjuje da je 2021. godine bilo oko 125 miliona radnih mjesta manje od nivoa prije pandemije, a 2020. godine 258 miliona manje.


Pentagon: Vašington razmatra zaštitu od ruskih krstarećih raketa - Sputnjik Srbija\n05:14 31 Mart 2020\n17:14 27.06.2019 Preuzmite kraći link\n„Moramo nastaviti da razgovaramo o daljim mogućnostima u pogledu onoga što ćemo raditi. Očigledno je da će protivraketna odbrana biti deo toga. Sa stanovišta Sjedinjenih Američkih Država, mogu vam reći da smo, ostajući u okvirima sporazuma, počeli sa istraživanjem konvencionalnih, nenuklearnih raketa iz dijapazona Sporazuma o likvidaciji raketa, koje bi nam pomogle da se suprotstavimo pretnjama“, rekao je on novinarima odgovarajući na pitanje koje konkretne mere saveznici razmatraju.\nŽilav na bojnom polju: Novi ruski sistem nevidljiv za neprijatelje — a nepromašiv!\nEspera su upitali da li će u to biti uključena protivraketna odbrana koja, kako je izjavljivao Zapad, nije usmerena protiv Rusije.\n„I naravno, potreban nam je protivraketni odbrambeni sistem kako bismo rešili problem pretnje od ruskih krstarećih raketa sposobnih da nose nuklearno oružje, protiv partnera iz Alijanse“, rekao je Esper, istakavši da će konsultacije biti nastavljene narednih nedelja i meseci.\n„Rusija je danas podstrekač agresije u Evropi. Trideset godina nakon pada Berlinskog zida Rusija i dalje teži pravu veta nad svojim susedima, mešajući se u suverene demokratske procese tih zemalja“, istakao je Esper.\nOn je dodao da „Rusija sprovodi snažnu kampanju vojne modernizacije“, uključujući i usavršavanje svoje nuklearne trijade. Esper je još jednom optužio Moskvu za kršenje Sporazuma o likvidaciji raketa srednjeg i kratkog dometa, istovremeno uveravajući da „Sjedinjene Američke Države još razmatraju mogućnosti efikasne kontrole naoružanja“.\nkrstareće rakete, Pentagon, Mark Esper, Rusija, SAD


Sarajevska policija se oglasila nakon šokantnih navoda da su četiri Afganistanca u Sarajevu držali zatočenu ženu i sina – Kakanj-X\nSarajevska policija se oglasila nakon šokantnih navoda da su četiri Afganistanca u Sarajevu držali zatočenu ženu i sina\nNa 22 jun, 2018 211\nSlužbenici Ministarstva unutrašnjih poslova /MUP/ Kantona Sarajevo priveli su četiri migranta iz Afganistana zbog sumnje da su nekoliko dana držali zatočenu državljanku Šri Lanke i njenog sina u stanu u sarajevskom naselju Bistrik, ali je nakon preduzetih radnji Kantonalnog tužilaštva utvrđeno da nema elemenata krivičnog djela, potvrđeno je danas Srni iz kantonalnog MUP-a.\n“U utorak, 19. juna, policijski službenici Uprave policije zaprimili su informaciju o navodnoj otmici državljanke Šri Lanke i njenog sina od četiri državljanina Afganistana. Provjerom ove informacije, a prema naredbi Kantonalnog tužilaštva, utvrđeno je da nije bilo elemenata krivičnog djela”, rečeno je u MUP-u Kantona Sarajevo.\nPrema istom izvoru, majka i dijete smješteni su u Sigurnu kuću, dok su osumnjičeni muškarci predati u nadležnost Službe za poslove sa strancima BiH.\nDojava o navodnoj otmici žene i njenog sina, prema nezvaničnim informacijama, stigla je iz Engleske, odakle je lice kod koje se žena iz Šri Lanke sa sinom uputila kontaktiralo Graničnu policiju BiH.\nCijeli slučaj je završen bez hapšenja i krivičnih prijava, jer žena nije željela prijaviti otmicu, odnosno podnijeti zvaničnu prijavu protiv osumnjičenih.


Ubjedljiva pobjeda Džonsona - Glas Srpske\nUbjedljiva pobjeda Džonsona\nAgencije 13.12.2019 07:22\nLONDON - Na vanrednim parlamentarnim izborima u Velikoj Britaniji Konzervativna partija osvojila je apsolutnu većinu mesta u parlamentu, na osnovu do sada izbrojanih glasova, rekao je premijer Boris Džonson, navodi Aj-Ti-Vi, prenosi Rojters.\nProjekcije ukazuju da će torijevci dobiti 368 mjesta, a bilo je potrebno 326. Ubjedljiva pobjeda Konzervativaca pokazuje da su oni preuzeli mnoge dijelove zemlje, dosadašnja uporišta Laburista, pored ostalog u Velsu, Midlendsu i na sjeveru zemlje.\nIzborna pobjeda omogućiće vladi da sprovede Bredžit i da Britanija narednog mjeseca i zvanično napusti Evropsku uniju, poručio je u svojoj izbornoj jedinici premijer Džonson.\nU Škotskoj je tamošnja Nacionalna partija bila ubedljiva i osvojila daleko najviše glasova, a na četvrtom mjestu na nacionalnom nivou je Liberalno demokratska partija.\nBritanski premijer Boris Džonson izjavio je da su konzervativci osvojili apsolutnu većinu u Parlamentu, prema dosadašnjem broju izbrojanih glasova.\nPrema zvaničnim izbornim anketama konzervativci bi mogli da osvoje 368 mjesta, od ukupno 650, navodi Rojters.\n''U ovom trenutku čini se da je nacija konzervativnoj vladi dala snažan novi mandat da sprovede Bredžit i ne samo to već i da ujedini zemlju da bi ona mogla da krene napred, usredsrijedi se na prioritete britanskog naroda, a prije svega na nacionalni zdravstveni sistem. Uposlićemo 50.000 medicinskih sestara i 6.000 ljekara, izgraditi 40 novih bolnica. Prije svega bih se zahvalio narodu Britanije što je izašao na ove decembarske izbore koje nismo željeli, ali za koje se ispostavilo da su bili istorijski”, naveo je Boris Džonson.\nPrema njegovim riječima, to novoj vladi daje šansu da ispoštuje demokratsku volju britanskog naroda, promijeni zemlju na bolje i oslobodi potencijal celog naroda.\n“Bredžit je toliko polarizovao i podijelio rasprave u Britaniji, on je poništio normalnu političku debatu i priznajem da je to doprinijelo rezultatima Laburističke partije, u cijeloj zemlji. Želio bih takođe jasno da kažem da neću predvoditi partiju na bilo kojim narednim izborima”, istakao je Korbin.\n“Predvodiću partiju u tom periodu kako bi osigurao da se vodi takva rasprava i da krenemo napred u budućnosti'', naveo je Korbin.


Šest i po decenija Amaterskog pozorišta „Madách” u Zrenjaninu\nSvečanom sednicom i izvedbom komada „Janoš Vitez”, sinoć je u prepunoj sali Narodnog pozorišta „Toša Jovanović” obeleženo 65 godina od osnivanja Amaterskog pozorišta „Madách” u Zrenjaninu.\nPrisutne je u ime domaćina pozdravio predsednik Upravnog odbora „Madách”, Jožef Balaž, koji je u svom govoru istakao, da je 1952. godine grupa zaljubljenika u umetnost osnovala Amatersko pozorište, čiji članovi sve predstave izvode na mađarskom jeziku.\n-Sa novim i mladim snagama i raznolikim predstavom, Amatersko pozorište već šest i po decenija služi poštovaocima ove umetnosti. Pored zahvalnosti lokalnoj samoupravi, veliku zahvalnost dugujemo i Narodnom pozorištu „Toša Jovanović”, pod čijim smo krovom od postojanja i uz obostrano poštovanje i nesebično pomaganje gajimo bratske odnose – naglasio je Balaž.\nTokom svečane sednice dodeljene su zahvalnice onim članovima, glumcima i poštovaocima Amaterskog pozorišta, koji su u prethodnim decenijama svojim radom doprineli očuvanju mađarskog jezika i tradicije na ovim prostorima.\nNa kraju večeri publika je mogla da pogleda nastup zrenjaninskih glumaca u predstavi „Janoš Vitez”, u režiji Valentina Vencela.\nProslavu jubileja svojim prisustvom upriličili su i predsednik Nacionalnog saveta Mađara, Jene Hajnal, predstavnici Kulturnog saveza vojvođanskih Mađara, grada Zrenjanina, članovi Nacionalnog saveta Mađara i mnogi drugi.\nTagovi:amatersko pozoriste, madač zrenjanin, pozorište Madač, Vesti Zrenjanin, zrenjanin


Vaterpolisti Srbije u Trebinju savladali Crnu Goru\nPostavio: eTrebinje Ponedjeljak, 25.04.2022. 0\nVaterpolo reprezentacija Srbije savladala je u selekciju Crne Gore (11:10) u prijateljskom meču igranom u Trebinju.\nDuel dvije vaterpolo sile u Dučićevom gradu odigran je u čast otvaranja zatvorenog bazena, u koji je uloženo 13,3 miliona KM.\nSjajna atmosfera u pune tribine u novoizgrađenom bazenu dočekali su izabranike selektora Dejana Savića.\nIako su “delfini” odlično počeli duel, poveli 4:0, “ajkule” su uhvatile ritam i u nekoliko navrata došli do izjednačenja, a posljednje je bilo dva minuta prije kraja, kada je za konačan rezultat postavio Sava Ranđelović, koji je meč završio sa tri pogotka.\nVlast CG ćuti: Ko je i kada zabranio prelet aviona Lavrova?


Vulin, večiti idealista: Svaka mafija želi da preuzme državu, a u ovoj zemlji neće biti mesta za mafiju | Luftika\nNeće prestati borba države protiv mafije zato što nema prostora za mafiju i za državu – svaka mafija želi da preuzme državu, a u ovoj zemlji neće biti mesta za mafiju, izjavio je ministar unutrašnjih poslova Aleksandar Vulin za TV Pink i dodao da je policiji poznato ko pokušava da zauzme mesto klana Veljka Belivuka.\nVulin je, komentarišući hapšenja u Gakovu kod Sombora, ocenio da je važnije da se zapleni laboratorija nego sama droga i dodao da su u Gakovu kriminalci računali da će proizvesti 100 kilograma marihuane.\n„Istraživaćemo dalje – i ko je to napravio, i ko je trebalo da kupi tu drogu“, najavio je Vulin i upozorio da je jedan od ključnih problema to što narkodileri vole da koriste maloletnike za prodaju droge.\n„Za devet do 10 meseci imaćemo pozornike na ulicama gradova, koji će imati svoj reon, ko će sve poznavati i ko će znati ko diluje drogu – to se danas zove ‘policajac u zajednici’ ali to su pozornici“, rekao je Vulin.\nNa pitanje da li su u toku pokušaji da neko preuzme poslove klana Veljka Belivuka, Vulin je odgovorio da „taj ološ tako radi“ i da čim se ukloni jedna organizovana grupa, odmah neko želi da ih zameni.\n„Znamo ko su i aktivno radimo na tome da im to ne pođe za rukom, znamo ko su nam neprijatelji – nećemo dozvoliti da se takav klan formira“, poručio je Vulin.\noznakealeksandar vulin borba protiv organizovanog kriminala srpska mafija


Lavrov: Grozničavi pokušaji da se CG uvuče u NATO\nRuski šef diplomatije Sergej Lavrov izjavio je danas da "postoje grozničavi pokušaji da se Crna Gora uvuče u NATO" prije okončanja mandata Baraka Obame, prenijeli su crnogorski mediji.\nGovoreći na konferenciji za medije na marginama ministarskog sastanka OEBS-a u Hamburgu, Lavrov je rekao da "niko ne pita narod u toj zemlji da li to želi" i ocijenio da "ne bi bilo štete da o tom pitanju postoje konsultacije".\n"Po svemu sudeći, cilj je da Crna Gora postane članica NATO prije okončanja mandata Baraka Obame", rekao je Lavrov, prenose portali u Podgorici.\nOn je kritikovao i ponašanje NATO-a na Baltiku, ističući da Sjedinjene Američke Države raspoređuju teški arsenal u baltičkim državama.\n"NATO unaprijeđuje infrastrukturu ka granicama Rusije. Prvi put u mnogo godina SAD raspoređuju svoj teški arsenal u baltičkim državama", rekao je Lavrov, i napomenuo da NATO, ipak, "ponavlja da neće primati nove članice", javio je Tass.\nGardijan: Pauza u radu Senata prepreka članstvu Crne Gore?\nIako američki Senat može odlučivati o crnogorskom pitanju u januaru, eksperti za evropsku bezbjednost požuruju senatore da obezbijede da Sjedinjenje Države formalno odobre proširenje NATO prije nego Barak Obama napusti kabinet 20. januara, kako bi minimizovale rizik da se tome usprotivi novi predsjednik Donald Tramp, navodi list Gardijan.\nGardijan navodi da se Tramp zalaže za bliže odnose sa Rusijom, koja se protivi širenju NATO-a i članstvu Crne Gore.\nBivša ambasadorka SAD u Podgorici, Sju Braun, rekla je Gardijanu da je suštinski važno da se nastave pritisak i zamah, da bi se to pitanje riješilo što prije.\nBraun je rekla da će se posljedice crnogorskog priključenja NATO-u, ili zastoja tog procesa, vjerovatno osjetiti u istočnoevropskim zemljama koje se nalaze blizu granica Rusije i takođe mogu zatražiti članstvo u Alijansi.\n"Ako ovo bude završeno prije prije isteka mandata sadašnje administracije, to će biti snažna poruka zemljama koje teže da postanu članice NATO da Alijansa zadržava politiku otvorenih vrata", rekla je bivša američka ambasadorka u Crnoj Gori.\nOna je zaključila da je to put kojim je Crna Gora odlučila da ide, te da "Rusija to treba da prihvati i krene dalje".


Država puna razumevanja za policijsku torturu - Društvo - Dnevni list Danas\nPočetna » Društvo » Država puna razumevanja za policijsku torturu\nMali broj policijskih službenika bude osuđen za zlostavljanje, osuda često ne podrazumeva gubitak posla\n0Piše: V. Jeremić 27. jula 2020. 14.30 Izmenjeno: 14.31\nNaime, domaće i međunarodne organizacije specijalizovane za ova pitanja, godinama unazad upozoravaju da država ima previše tolerancije za policijsku torturu i da pravosudni sistem često propušta da adekvatno kazni odgovorne.\nKako je nedavno saopštio Beogradski centar za ljudska prava, raširenu praksu policijskog zlostavljanja u Srbiji prati i visoka stopa nekažnjivosti državnih službenika za ta dela. Nije mali broj slučajeva, napominju iz BCLjP-a, u kojima su policijski službenici optuženi za krivično delo zlostavljanje i mučenje i krivično delo iznuđivanje iskaza, uplaćivanjem određenog iznosa u humanitarne svrhe ili zastarevanjem, izbegli krivičnu odgovornosti. U onim slučajevima gde je do osude došlo, gotovo uvek se radilo o uslovnim kaznama zatvora.\nPrema rečima Vladice Ilića, pravnog savetnik BCLjP-a, postoji više slučajeva u kojima osuda zbog mučenja ili nasilnog iznuđivanja iskaza nije sa sobom vukla nijednu dodatnu posledicu.\n„Znamo za slučajeve u kojima policijski službenici nisu snosili nikakve konsekvence zbog optužbi za zlostavljanje. Nisu bili suspendovani tokom trajanja istrage, niti su bili otpuštani jednom kada bi sud utvrdio da su počinili krivično delo“, kaže Ilić.\nVažeći Zakon o policiji dozvoljava da policajac u slučaju pokretanja istrage za krivično delo koje se goni po službenoj dužnosti bude suspendovan do pravosnažnosti presude ili disciplinskog postupka. Zakon, međutim, ovlašćuje ministra policije ili načelnika policijske uprave da sami donesu odluku o tome da li će osoba koja je pod istragom biti udaljena sa posla. Ovakva mogućnost, dodaje Ilić, u suprotnosti je sa praksom Evropskog suda za ljudska prava.\n„Suspenzija po pokretanju istrage za zlostavljanje i mučenje, kao i otkaz u slučaju osuđujuće presude, morali bi da budu automatski, po sili zakona. To je standard Evropskog suda za ljudska prava, a mi imamo ustavnu obavezu da poštujemo međunarodne standarde. Takvim rešenjem bi se povećalo poverenje građana u rad policije“, navodi Ilić, pozivajući nadležne da usvoje dopune Zakona o policiji kojima bi ovaj propis uskladili sa međunarodnim standardima.\nDa policijsko zlostavljanje u Srbiji često prođe bez adekvatne sankcije primećeno je i van granica zemlje. Tako je Nils Mercer, specijalni izvestilac Ujedinjenih nacija za mučenje i nečovečno ponašanje, u izveštaju iz februara 2019. godine uočio da u Srbiji vlada „klima nekažnjivosti službenih lica za akte zlostavljanja“. Uzrok takvog stanja, prema navodima Melcerovog izveštaja, jeste čitav niz sistemskih nedostataka – neadekvatni medicinski pregledi žrtvi zlostavljanja, nesavestan rad advokata po službenoj dužnosti, nedostatak nezavisnosti i nepristrasnosti pravosudnih organa u postupcima protiv pripadnika Ministarstva unutrašnjih poslova i blaga kaznena politika.\nKolike su razmere ovog problema najbolje se vidi iz izveštaja koji je Evropski komitet za sprečavanje mučenja, telo Saveta Evrope, poslao Vladi Srbije 2017. godine. „Organi Republike Srbije moraju da prihvate činjenicu da je neadekvatno postupanje policijskih službenika prisutno; to nije delo nekoliko službenika koji su ‘zastranili’ već prihvaćena praksa u sadašnjoj policijskoj kulturi, posebno među kriminalističkim inspektorima. Shodno tome, nadležni organi moraju da promovišu jedan suštinski drugačiji pristup prema metodama policijske istrage, pristup koji se ne zasniva na dokazu iskaza-priznanja, već na dobijanju tačnih i pouzdanih informacija u cilju otkrivanja istine o pitanju koje je predmet istrage“, navodi se u izveštaju Komiteta.\nEvropska mreža za samostalan život (ENIL), međunarodna nevladina organizacija koja promoviše prava osoba sa invaliditetom, u saopštenju je istakla da je duboko zabrinuta zbog postupanja sa demonstrantima i ljudima koji su se zatekli na protestima od strane srpske policije.\n„Posebno, zahtevamo of državnih organa Republike Srbije da sprovedu temeljnu istragu i privedu pravdi počinioce čina policijske brutalnosti od 8. jula 2020. u Novom Sadu, kada je autistični mladić brutalno napadnut i pretučen“, navodi se u saopštenju ENIL-a.\ndržava, Policija, tortura


Besplatna lekarska pomoć - Grad Prokuplje\nGlumci u humanitarnoj akciji\nU okviru projekta „Ipak postoji neko ko brine o njima“,oko 900 građana opštine Prokuplje,dobilo je besplatnu lekarsku pomoć. Realizacija projekta je počela 1. februara,a njime su obuhvaćeni stariji stanovnici naše opštine,oni koji žive sami,slabijeg su materijalnog stanja i nisu u mogućnosti da samostalno obave preglede.\nPrema rečima portparola Doma zdravlja Violete Mirković,cilj ovog projekta je obilazak starih,bolesnih i iznemoglih lica,koja nisu u mogućnosti da stignu do svog izabranog lekara.\n-Njima je omogućen kompletan lekarski pregled,manje dijagnostičke procedure,pomoć u kući i nega,istakla je Mirković i dodala da su na projektu angažovani i stručni saradnici,kao i to da je sa svakim korisnikom obavljen razgovor,evidentirani socioekonomski problemi i dat savet u cilju rešavanja problema.\nOni se obilaze dva puta mesečno u zavisnosti od zdravstvenog stanja.\nU realizaciji ovog projekta zajedno sa Domom zdravlja,učestvuju Opština Prokuplje, Centar za socijalni rad,Nevladina organizacija „Inkluzija danas“,Udruženje slepih i slabovidih Prokuplje i predstavnici lokalnih zajednica.


Prve spekulacije o mogućim koalicijama nakon izbora za Evropski parlament - Infobrif\nPrve spekulacije o mogućim koalicijama nakon izbora za Evropski parlament\nObjavljeno 27.05.2019. u 15:49\nNa izborima za Evropski parlament Evropska narodna stranka (EPP) osvojila je najveći broj mandata – 179, ali da bi bila deo vladajuće većine mora da uđe u koaliciju sa nekom srugom strankom koja je osvojila dovoljan broj mesta.\nFrancuska: Partija predsednika Makrona poražena na evropskim izborima\nBulman je najavio stvaranje novih koalicija u Evropskom parlamemtu koje će se zalagati za reforme i poboljšanje uslova života i rada za „većinu, a ne samo neke“ u Evropi.\nVukadinović: Vlast obećava kule i gradove, a samo bi da se…\n„Radićemo na formiraju progresivne socijalne alijanse koja bi podržala kandidata socijaldemokrata Fransa Timermansa za predsednika Evropske komisije“, rekao je Bulman.\nNovu koaliciju je najavio i lider italijanske Severne lige Mateo Salvini koji je kazao da je u kontaktu sa Marin le Pen i Najdželom Faražom i da će pokušati da oformi koaliciju sa njima, a ukoliko uspe u tome, ta ultradesničarska kolicija imala bi 150 poslanika.\nInače, osim EPP i S&D, u EP su ušle Evropska ujedinjena levica / Zelena nordijska levica (GUE, sa 38 mesta), Evropski zeleni / Evropski slobodni savez (70), Savez evropskih liberala i demokrata (ALDE, 107), Evropa naroda i sloboda (ENF, 58), Evropa slobode i direktne demokratije (EFDD, 56) i Evropski konzervativci i reformisti (ECR, 58).\nNakon poraza u Francuskoj, u Jelisejskoj palati su rekli da Makron neće menjati svoju politiku, a veliko iznenađenje na izborima, osim velikog broja glasova koje je dobila zelena stranka, jeste i to što su se među poslanicima našla i trojica katalonskih separatista – bivši lider Karles Pudždemon, njegov zamenik Oriol Žunkeras i bivši ministar katalonske vlade Toni Komin, od kojih je jedan u zatvoru, a druga dvojica u bekstvu.\nRaspodela mandata pokazuje da je najviše poslaničkih mesta izgubila EPP (42), dok su najviše dobili Liberali (40), a prvi rezultati pokazali su da su dve najveće stranke zadržale svoje pozicije, ali uz značajan gubitak mandata u odnosu na pređašnji saziv paralementa.\nPrijavio da ima samo polovnu veš-mašinu, a onda su carinici ostali zatečeni onim što su otkrili (FOTO)\nNadalov silovit start na Rolan Garosu\nUnapređenje izbornih uslova – nova runda dijaloga uz posredovanje EU


Press Online :: Beograd :: Beograd, jedna od kulturnih prestonica Evrope / print=true\n26. 02. 2018. - Autor: RTV\nBeograd, jedna od kulturnih prestonica Evrope\nBEOGRAD - Beograd postaje jedna od izuzetnih kulturnih prestonica Evrope, poručili su danas prvi ljudi značajnih institucija kulture u Srbiji, a direktorka Narodnog muzeja Bojana Borić Brešković otvaranje te nacionalne institucije za javnost za 31. mart\n"Svi građevinski radovi unutar Narodnog muzeja završavaju se 31. marta. Narodni muzej je kulturno dobro od velikog značaja. Sa velikim zadovoljstvom mogu da kažem da ćemo Narodni muzej otvoriti 31. marta i za taj trenutak smo spremili nekoliko izuzetnih iznenađenja kao što su okolnosti u kojima će publika ulaziti i izlaziti iz našeg zdanja. Publika će ulaziti iz Vasine ulice kao što je to bio i slučaj i pre rekonstrukcije, a novina je izlaz za posetioce prema Trgu Republike", kazala je Borić Brešković.\nOna je dodala da je će koncept izlaganja artefakata u Narodnom muzeju ići u susret publici.\n"U atrijumu će se naći arheološka i numizmatička postavka, a na prvom spratu srednjevekovno nasleđe i kultura kao i artefakti iz 18. i 19. veka. Na drugom spratu biće umetnost 20. veka, ali i fantastičan izbor iz muzejske zbirke strane umetnosti. Narodni muzej biće jedan od simbola autentične evropske prestonice kulture u šta Beograd izrasta", kazala je Borić Brešković.\nDirektorka Nacionalne fondacije za igru i osnivač Beogradskog festivala igre, Aja Jung ističe veliko zadovoljstvo jer prisustvuje završnim radovima u Narodnom muzeju baš kao što je to bio slučaj u Muzeju savremene umetnosti.\n"Čini mi se da je često opravdanje za različite neuspehe kod nas u sferi kulture bila upravo činjenica da su nam dva najvažnija muzeja zatvorena. Verujem da možemo da su radujemo prostorima rekonstruisanih muzeja i da mislimo o sadržajima u njima", kazala je Jung i dodala da još nekoliko institucija kulture u Beogradu privode kraju rekonstrukciju svojih prostora.\n"Beograd može da se ponosi institucijama kulture koje imaju svoju tradiciji i neverovatan karakter koji na izuzetan način ispisuju našu istoriju. Smatram da kvantitet nije presudan u odnosu na kvalitet nekog festivala i mogućnost da te smotre umetnosti pričaju o nama. Imamo sadržaje i manifestacije koje Beograd jasno pozicioniraju na mapu evropskih prestonica Evrope", kazala je Jung.\nOna je napomenula da kod nas dolaze relevantni umetnici iz sveta i regiona.\n"O njihovom stvaralaštvu se dugo priča posle njihovih nastupa. Važno je i da ohrabrimo naše mlade umetnike i pružimo im mogućnost da rade na kvalitetu njihovih programa kako bi galerije, muzeji, pozorišta, festivali... mogli da se ponose publikom", kazala je Jung.\nSlobodan Nakarada je naglasio da kultura ne pripada bilo kojoj političkoj partiji već građanima.\n"Rekonstrukcijom i otvaranjem Narodnog muzeja građanima se vraća ono što im pripada. Rekonstrukcija i spektakularno otvaranje Muzeja savremene umetnosti takođe je bilo namenjeno građanima. To je najvažnija poruka svima koji veruju da Beograd postaje jedna od upečatljivih kulturnih prestonica Evrope" kazao je Nakarada.\nTasovac je najavio gradnju nove koncertne dvorane, odnosno zgrade Filharmonije, između Palate Srbija i tržnog centra Ušće, na osnovu međunarodnog konkursa za idejno rešenje.


Prosečan prinos pšenice, suša umanjila rod – Indeks Vesti – Najvažnije vesti iz Srbije i regiona\nNaslovna > Srbija Danas > Ekonomija > Prosečan prinos pšenice, suša umanjila rod\nProsečan prinos pšenice, suša umanjila rod\nRTV Vojvodina 01/08/2017 Ekonomija\nBEOGRAD – Prinos pšenice je na petogodišnjem proseku i manji je u odnosu na prošlogodišnji rekordni zbog suše koja je umanjila rod pojedinih kultura i doprinela povećanju cena žitarica, kažu stručnjaci.\n“Imali smo jednu prosečnu godinu sa nižim prinosima u odnosu na prošlu koja je bila rekordna, ali ipak godinu koja je završila na nekom petogodišnjem proseku. U Srbiji je ove godine zabeležena osma suša u poslednjih 18 godina, koja je drastično umanjila prinose pojedinih kultura i doprinela povećanju cena žitarica” izjavio je direktor Udruženja “Žita Srbija” Vukosav Saković.\nOn je s tim u vezi dodao da su cene već sada veće zbog suše i očekivano manjeg roda kod prolećnih useva, ali napominje da one “ne mogu biti mnogo veće jer smo deo Svetskog berzanskog tržišta”.\n“Mi smo prisutni na međunarodnom tržištu i naše cene se usklađuju, ali imajući u vidu da su nam viškovi za izvoz nešto manji nego prethodnih godina, tržište je već na to odreagovalo i mi danas imamo cenu pšenice koja je između 17,30 i 17,50 dinara po kilogramu, a prošle godine u ovo vreme je cena bila niža za 1,5 dinara”, rekao je on Tanjugu.\nSaković kaže da će prinosi kukuruza, soje i šećerne repe biti umanjeni, te da će sa prošlogodišnjih oko osam miliona tona kada je reč o kukuruzu to sada biti do pet tona.\nSlična situacija je i kod soje koja je možda i najviše oštećena ovom sušom, ali kod soje deo manjeg prosečnog prinosa biće nadoknađen većim setvenim površinama od 20 odsto, dodao je direktor Udruženja “Žito Srbija”.\nKroz sušu je, kaže, najbolje prošao suncokret, mada se i tu očekuje smanjenje prinosa do 15 odsto, ali su i tu takođe za 15 odsto zasejane površine veće tako da se za suncokret očekuje sličan ukupan rod prošlogodišnjem.\nNa pitanje koji deo Srbije je najviše pogođen vremenskim prilikama, on kaže da se do pre 20-tak dana moglo govoriti o Banatu i negotinskoj krajini, dok je centralni deo Srbije imao prosečne padavine, ali da je, međutim, situacija sada ista svuda.\nIpak, najveće negativne posledice suša će, kaže, ostaviti upravo u Banatu i negotinskoj krajini, a generalno gledano, prinosi će biti umanjeni u celoj zemlji.\nInače, prema podacima Udruženja pšenica je ove godine zasejana na 540.000 hektara, a prošle godine je to bilo na 610.000 hektara.\nŠto se kukuruza tiče, odstupanje je znatno manje, pa je tako prošle godine bilo zasejano 1,02 miliona hektara, a ove godine na oko 970.000 hektara.\nZa razliku od žitarica gde su smanjene setvene površine, kod uljarica su povećane i “sada su više na ceni” kod poljoprivrednih proizvođača.\n“Setvene površine soje sa 195.000 porasle su na 230.000 hektara, a kod suncokreta sa 200.000 na 231.000 hektara”, rekao je Savković.\nVeći i izvoz i uvoz Srbije\nKomisija obrađuje kupovinu IKOM-a\nGrađanima 18,61 dinara po besplatnoj akciji Aerodroma\nStiglic: Italija će napustiti evrozonu\nNastavlja se štrajk u Goši\nVučić: Neću popustiti, iako Srbi još nisu spremni


Super User 25 Oktobar 2018\nDujković je kazala kako je na GP Maljevac trenutno od 120 do 150 migranata koji odbijaju napustiti ovu lokaciju, ali da će morati do toga doći.\n“U ovom trenutku ima od 120 do 150 migranata među kojima nisu migranti koji su sinoć pravili problem. Sva pregovaranja osim u kontekstu da napuste ovu lokaciju, protiću veoma dobro, oni su se odmakli od policijskog kordona, a njihova namjera je da ostanu na ovoj lokaciji. Međutim, to će im biti onemogućeno, ali prije svega, još uvijek se vrše pregovori s njima da idu s ove lokacije, a granična policija im ne može obezbijediti smještaj i uslove kakve oni traže da bi se premjestili”, kazala je Dujković.\nDodala je kako u ovom trenutku još uvijek traju pregovori, migranti nisu nasilni, a situacija je mirna.\nRead 1086 times\tLast modified on 25 Oktobar 2018\nMore in this category: « Veliki ljudi za velike ideje: Krajiški (grado)načelnici pomiču USK naprijed\tSanski Most: Spasili lane iz jame pa ga pustili na slobodu »


Qzama Quartet na Kalemegdanu - Dan u Beogradu\nNaslovna » Izlasci » Muzika » Koncerti » Qzama Quartet na Kalemegdanu\nNeko drugi 19. juni 2018. Koncerti Postavite komentar\nKako se bliži leto, tako naša muzička scena dobija novi implus zbog brojnih muzičara koji ostavljaju svoje tragove na svetskim binama ali se u ovom periodu vraćaju u Srbiju i predstavljaju svoju muziku u glavnom gradu.\nBeogradski džez bend Qzama Quartet je već neko vreme dobro poznat domaćoj džez publici. Bend čine muzičari koji pored brojnih zasebnih projekata ipak nalaze vremena da rade na zajedničkom autorskom džez projektu.\nFilip Bulatović (klavijature) je virtuozni pijanista i kompozitor školovan u Nemačkoj. Po povratku iz Njujorka, gde trenutno živi i stvara, održao je koncert svog tria na velikoj bini Kolarčeve zadužbine.\nLuka Ignjatović (saksofon), školovan u Amsterdamu, takođe predvodi još jedan originalan džez projekat: Schime Trio. Ovaj sastav izdao je drugi album ove godine, a svoju izuzetnost imaće prilike da predstavi na dva evropska džez festivala: Moers (Nemačka) i Jazz in Marciac (Francuska).\nU poduhvatu osvajanja evropskih bina pridružuje mu se i Peđa Milutinović (bubnjevi), član Qzame, Schime Tria i Vasil Hadžimanov banda. Jasno je da originalnost naše džez scene ne može proći bez palica ovog vrsnog bubnjara, koji nalazi vremena i da doprinese alternativnoj rok sceni sarađujući sa novim beogradskim bendom Turisti.\nPera Krstajić (bas) je ove godine diplomirao na Berklee College of Music a njegov talenat prepoznat je na velikom međunarodnom muzičkom takmičenju „Six String Theory Music Competition“ gde je pobedio u kategoriji bas gitarista.\nMnogo je razloga da 21. juna budete na koncertu Qzama Quartet-a i svedočite misiji ovih profesionalnih muzičara koja je usmerena na podizanje nivoa izvođaštva i svesti o umetničkoj džez muzici u Srbiji.\nVrata kluba na teniskim terenima Partizana otvaraju se 21.00, a koncert počinje u 22.00. Cena ulaznice je 400 RSD. (danubeogradu.rs)\nTagovibitefartcafe summer stage izlasci jazz kalemegdan koncerti leto u beogradu muzika qzama quartet\nPrethodni Ana Popović nastupa u Bašti SKC-a\nSledeći Svetski dan muzike u Legatu Petra Lubarde


Telenor postaje Yettel! - SVET KOMPJUTERA\n„Naša poslovna strategija zasniva se na tri cilja: da pružimo najbolje korisničko iskustvo i najmoderniju mrežu, uz visok novo efikasnosti i profitabilnosti. Za ostvarenje tih ciljeva, neophodan nam je jak brend ‟, rekao je Marek Slačik, izvršni direktor TMT CEE (Tehnologija, Mediji, Telekomunikacije za CEE region), PPF Telekom grupe. „Za nas počinje novo poglavlje u Srbiji, Mađarskoj i Bugarskoj. Imamo čvrstu i jaku osnovu koju smo stvorili pod Telenor brendom na kojoj ćemo dalje da gradimo odnos sa korisnicima, i stvaramo dodatnu vrednost pod novim, Yettel brendom‟, dodao je.\nZvanično predstavljanje novog Yettel brenda biće 1. marta 2022. Više informacija možete pronaći na zvaničnoj stranici kompanije.


Zlato | Fortrade\nZlato je među plemenitim metalima najtraženije i najintrigantnije kao roba, kao instrument za trgovanje na finansijskom tržištu, a posebno kao “zlatna rezerva” u vremenima krize. Naime, zlato kao plemeniti metal u vlasništvu, ukoliko nema obavezu prema drugoj strani u vrednosnom smislu, praktično nema ni rizik. Međutim, kada je zlato u pitanju u svim drugim oblicima svojine predstavlja instrument za spekulisanje. Poznato je već uvreženo mišljenje u svetu da je zapravo zlato uvek špekulacija, što proističe iz činjenice da je zlato jedna od najtrgovanijih roba u svetu kroz istoriju. Na mnogim sajtovima danas se pronalaze mogućnosti za špekulacije zlatom na globalnom finansijskom tržištu, a jedan od vodećih u našem region je sajt brokerske kuće Fortrade koja svim svojim klijentima omogućava da na vrlo jednostavan način trguju zlatom posredstvom univerzalne elektronske platforme za trgovanje na Forex Market-u. Inače, zlato se smatra proizvodom za trgovanje niskog rizika, a poslednjih desetak godina beleži konstanta rast na svetskoj berzi i povećanom tražnjom u robnoj fjučers trgovini. Međutim, među finansijskim analitičarima postoje polemike u vezi sa različitim pristupom najnovijim dešavanjima na globalnoj finansijskoj sceni. Naime, mnogi još uvek zlato smatraju tradicionalnom proizvodom za trgovanje i savetuju kupovinu zlata, sa druge strane postoje mišljenja da zlato predstavlja “valutu straha”. U prvom slučaju se poziva na špekulantske pogodnosti u vreme ekonomske krize koje mogu obezbediti zaštitu imovine od devalvacije finansijskih sredstava na duže staze.\nDrugojačija mišljenja se ipak odnose na upozorenja da zlato treba tretirati kao alternativnu valutu jer nema neotuđivu vrednost, odnosno da vredi upravo onoliko koliko su ljudi spremni da plate, a to svakako prejudicira i psihološki faktor trgovinske taktike i analize trgovaca. U svakom slučaju, favorizovanje plemenitih metala, a posebno kada je zlato u pitanju, uvek je vrlo osetno kada je izražen stepen rizika u trgovini obveznicama i gotovog novca. Ukoliko napravimo poređenje sa trgovinom akcijama, zasigurno konstatujemo činjenicu da uskladišteno zlato ne nudi prihode i dividend, te da je mogućnost zarade na drugoj strani, tim pre što je trgovina na robnim berzama uvek pojačanog intenziteta u vreme svetske ekonomske krize. Usled toga prirodno se dešava da je zlato traženija roba i da cena zlata raste, poput drugih strateški važnih roba, kao što su poljoprivredni proizvodi, sirova nafta i sl. Budući da robe kao vitalni resursi bitno utiču na globalnu industriju i međunarodnu trgovinu, tako da kretanje vrednosti pojedinih valuta na finansijskom tržištu veoma zavise od dešavanja na robnim berzama. Iz navedenih razloga, trgovci na Forex Market-u apsolutno moraju pratiti dešavanja u vezi sa zlatom i pratiti promene cene zlata, jer zlato utiče kao surogat valuta. Takođe je važno analizirati činjenicu da je zlato i roba koja bitno utiče na jačanje i slabljenje valuta onih zemalja koje ga proizvode. Recimo, Australija koja je vodeći svetski proizvođač zlata, tako da je kretanje AUD na finansijskom tržištu usko povezano sa kretanjem cene zlata. Takođe se može govoriti o uzajamnoj vezi trgovine zlatom i kretanja valuta na slučaju kineske privrede koja počiva na velikoj kupovini zlata, posebno ako se zna da je Kina jedan od najvećih kupaca u svetu, To nam govori u prilog činjenici da će još zadugo sinonim za likvidnost i stabilnost biti upravo zlato.


Iran priznaje eksploziju rakete u svom svemirskom centru\n► Iran priznaje eksploziju rakete u svom svemirskom centru\nIran je prvi put priznao da je eksplodirala raketa u njegovom Svemirskom centru Imam Homeini, kada je jedan iranski zvaničnik rekao da je eksplozija izazvana tehničkim problemom.\nPortparol vlade Ali Rabiej ovo je rekao danas u izjavama koje je prenela iranska državna televizija.\nOn je rekao da u eksplozij nije bilo nastradalih kao i da zvaničnici nisu našli znake sabotaže.\nSatelitski snimci pokazali su da je u četvrtak eksplodirala raketa na lansirnom poligonu u svemirskom centru koji se nalazi oko 240 kilometara jugoistočno od glavnog grada Teherana.\nPredsednik SAD Donald Tram je u tviter poruci u petak preneo snimak te lokacije koji je verovatno snimio američki špijunski satelit. On je napisao da SAD nemaju nikakve veze sa tom eksplozijom.\neksplozija rakete /


Međunarodni popis ptica vodenih staništa – Moji Odzaci App\n– Zahvaljujući dobro razvijenoj mreži članova, volontera i saradnika i ove godine ćemo obilaziti sva važna vodena staništa u zemlji i prebrojavati ptice. Naši terenski saradnici suočavaju se sa brojnim izazovima poput vremenskih uslova i pandemije koronavirusa. Nažalost, priroda i ptice ugroženi su komunalnim i industrijskim zagađenjem voda, masovnim odlaganjem otpada uz obale i divljim šljunkarama koje uništavaju poslednja priobalna staništa uz velike reke. Da stvar bude gora, pojedini veliki ribnjaci, poznati kao izvanredno značajna staništa ptica, napušteni su i isušeni, dok se istovremeno brojačima ptica ne dozvoljava obilazak nekih od aktivnih ribnjaka. Na kraju moramo da spomenemo i lov kao faktor ugrožavanja i stradanja ptica koji je sveprisutan, pa su lokacije na kojima se ne lovi na ptice vodenih staništa ne puca i na kojima su bezbedne izuzetno retke – kaže Marko Šćiban iz Društva za proučavanje i zaštitu ptica Srbije.\nDodaje da će posebna pažnja biti posvećena obilasku tokova Dunava, Save, Tise, Zapadne Morave, Drine i ostalih većih reka u Srbiji kako bi održali kontinuitet i mogli da upoređujemo podatke.\nUkoliko ste zainteresovani da doprinesete zimskom popisu ptica, dobrodošli ste. Društvo za zaštitu i proučavanje ptica Srbije pojedine lokalitete će obilaziti i u saradnji sa upravljačima, čuvarima zaštićenih područja i drugim institucijama koje se bave vodama i zaštitom prirode.\n– Svako, uključujući potpune početnike, može da doprinese unapređenju znanja o zimskom rasprostranjenju i brojnosti ptica u Srbiji. Vrlo je važno da svi volonteri prilikom rada na terenu budu obazrivi i da paze na zdravlje i bezbednost – pojašnjava Marko Šćiban iz DZPPS.\nIako će sve aktivnosti biti na otvorenom, u Društvu za zaštitu i proučavanje ptica Srbije napominju da virus SARS-CoV-2 još uvek intenzivno cirkuliše na teritoriji Republike Srbije, stoga unapred mole sve učesnike da tokom trajanja akcije vode računa o poštovanju preventivnih mera u cilju smanjenja rizika nastanka i prenošenja ove infekcije. Upozoravaju i na mogućnost pojave i širenja virusa ptičjeg gripa, stoga savetuju svima da budu oprezni, izbegavaju kontakt sa pticama koje deluju bolesno i u slučaju pronalaska sumnjivih jedinki ptica obaveste nadležne veterinarske institute.\nU Deronjama 27. juna peta po redu Krofnijada\nU opštini Odžaci proglašena vanredna situacija